ΑΠΟΦΑΣΕΙΣ
Αριθμ. 17188 ΕΞ 2024
Έγκριση χωροθέτησης του επενδυτικού σχεδίου
με την ονομασία «Έγκριση του Ειδικού Σχεδίου
Χωρικής Ανάπτυξης του Δημοσίου Ακινήτου (ΕΣΧΑΔΑ) με την ονομασία “Παλιούρι Χαλκιδικής”
στην περιοχή των τέως Κοινοτήτων Παλιουρίου και Καψοχώρας και νυν Δήμου Κασσάνδρας
Χαλκιδικής.
OI ΥΠΟΥΡΓOI
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ -
ΠΟΛΙΤΙΣΜΟΥ
Έχοντας υπόψη:
1. Τα άρθρα 13, 14 και 16 του ν. 3986/2011 «Επείγοντα
Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012-2015» (Α’ 152).
2. Τον ν. 4447/2016 «Χωρικός σχεδιασμός - Βιώσιμη
ανάπτυξη και άλλες διατάξεις» (Α’ 241), ιδίως την παρ. 7
του άρθρου 8 και την παρ. 5 του άρθρου 10 αυτού.
3. Τον ν. 4067/2012 «Νέος Οικοδομικός Κανονισμός»
(Α’ 79).
4. Τον Κώδικα νομοθεσίας για την προστασία των
αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220).
5. Τον ν. 2971/2001 «Αιγιαλός, παραλία και άλλες διατάξεις» (Α’ 285).
6. Τον ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289).
7. Τοv ν. 4014/2011 «Περιβαλλοντική αδειοδότηση
έργων και δραστηριοτήτων, ρύθμιση αυθαιρέτων σε
συνάρτηση με δημιουργία περιβαλλοντικού ισοζυγίου
και άλλες διατάξεις αρμοδιότητας Υπουργείου Περιβάλλοντος» (Α’ 209) και ιδίως τα άρθρα 2, 3, 11.
8. Τοv ν. 4179/2013 «Απλούστευση διαδικασιών για
την ενίσχυση της επιχειρηματικότητας στον τουρισμό,
αναδιάρθρωση του Ελληνικού Οργανισμού Τουρισμού
και λοιπές διατάξεις» (Α’ 175).
9. Τον ν. 4276/2014 «Απλούστευση διαδικασιών λειτουργίας τουριστικών επιχειρήσεων και τουριστικών
υποδομών, ειδικές μορφές τουρισμού και άλλες διατάξεις» (Α’ 155) και ιδίως την παρ. 2 του άρθρου 1.
10. Το άρθρο 12 του ν. 4002/2011 «Τροποποίηση της
συνταξιοδοτικής νομοθεσίας του Δημοσίου - Ρυθμίσεις για την ανάπτυξη και τη δημοσιο νομική εξυγίαν-
ση - Θέματα αρμοδιότητας Υπουργείων Οικονομικών,
Πολιτισμού και Τουρισμού και Εργασίας και Κοινωνικής Ασφάλισης» (Α’180) σε συνδυασμό με την παρ. 10
της υποπαρ. ΙΔ.2 της παρ. ΙΔ του άρθρου πρώτου του
ν. 4254/2014 (Α’ 85).
11. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
12. Το από 10.2.2014 π.δ. με θέμα «Έγκριση του Ειδικού
Σχεδίου Χωρικής Ανάπτυξης του Δημοσίου Ακινήτου
(ΕΣΧΑΔΑ) με την ονομασία “Παλιούρι Χαλκιδικής” στην
περιοχή των τέως Κοινοτήτων Παλιουρίου και Καψοχώρας και νυν Δήμου Κασσάνδρας Χαλκιδικής» (ΑΑΠ 46).
13. Το π.δ. 142/2017 «Οργανισμός Υπουργείου Οικονομικών» (Α’ 181).
14. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’  160).
15. To π.δ. 4/2018 «Οργανισμός του Υπουργείου Πολιτισμού και Αθλητισμού» (Α’ 7), όπως τροποποιημένο
ισχύει με το π.δ. 32/2022 (Α’ 91).
16. To π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
17. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
18. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
19. Την υπ’ αρ. 74103/5569/8-7-2023 απόφαση του
Πρωθυπουργού και του Υπουργού Περιβάλλοντος και
Ενέργειας «Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 4408).
20. Το από 6.10.1978 π.δ. (Δ’ 538) και ειδικότερα το
άρθρο 1, όπως τροποποιήθηκε και ισχύει με το από
24.5.1985 π.δ. (Δ’ 270) και του άρθρου 8, όπως τροποποιήθηκε και ισχύει με το από 20.1.1988 π.δ. «Περί Δόμησης
Τουριστικών Εγκαταστάσεων» (Δ’ 61).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 95
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
21. Την υπ’ αρ. 2613/18.5.1981 απόφαση Νομ. Χαλκιδικής, «Περί καθορισμού χειμερίου κύματος στη θέση
ΞΕΝΙΑ- Παλιουρίου- Κασσάνδρας, Ν. Χαλκιδικής (Δ’ 533).
22. Την υπό στοιχεία Ν 10849/1451π.ε/30.3.1982 απόφαση Υπουργού Οικονομικών «Περί δημιουργίας ζώνης
παραλίας στη θέση «ΞΕΝΙΑ» Παλιουρίου- Κασσάνδρας,
Ν. Χαλκιδικής (Δ’ 309).
23. Τις διατάξεις του από 12.09.2017 π.δ. «Επικύρωση
καθορισμού οριογραμμών τμημάτων ρεμάτων εκτός
οικισμού Τ.Κ. Παλιουρίου του Δήμου Κασσάνδρας Π.Ε.
Χαλκιδικής (Δ’ 288).
24. Την υπό στοιχεία ΥΠΠΟ/ΑΡΧ/Α1/Φ43/58116/3056
π.ε./29.12.1994 απόφαση «Περί Κηρύξεων Αρχαιολογικών Χώρων Κασσάνδρας Ν. Χαλκιδικής» (Β’ 118/1995).
25. Την υπό στοιχεία ΥΠΠΟ/ΔΙΝΕΣΑΚ/75379/2055/
19.9.2008 απόφαση «Περί του Χαρακτηρισμού ως
μνημείου του συγκροτήματος του Μοτέλ «ΞΕΝΙΑ» στο
Παλιούρι Χαλκιδικής, φερόμενης ιδιοκτησίας Ε.Τ.Α. Α.Ε
(ΑΑΠ 449).
26. Το υπό στοιχεία ΥΠΠΟΑ/ΓΔΑΠΚ/ΔΙΠΚΑ/ΤΑΧ/Φ40/
170647/90902/11538/5378/9.10.2013 έγγραφο της Γενικής Διεύθυνσης Αρχαιοτήτων και Πολιτιστικής Κλη-
ρονομιάς για την έγκριση της ΣΜΠΕ του ΕΣΧΑΔΑ για το
«Παλιούρι Κασσάνδρας» Ν. Χαλκιδικής.
27. Την υπό στοιχεία ΥΠΠΟΑ/ΓΔΑΜΤΕ/ΔΠΑΝΣΜΚ/
ΤΜΑΝΣΜΚ/207969//19461/2407/566/2.6.2017 απόφαση
Υπουργού Πολιτισμού και Αθλητισμού «Έγκριση αρχιτεκτονικής προμελέτης και προκαταρκτικής στατικής μελέ-
της προδιαγραφών και κατευθύνσεων για την επισκευή
και ανακαίνιση του χαρακτηρισμένου ως μνημείου, συγκροτήματος του μοτέλ Ξενία στο Παλιούρι Χαλκιδικής».
28. Την υπό στοιχεία ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/Φ34/484200/320372/12145/4176/11.4.2018 από-
φαση Υπουργού Πολιτισμού και Αθλητισμού «Έγκριση:
α) Μελέτης χωροθέτησης επενδυτικού σχεδίου στα
πλαίσια του άρθρου 13 του ν. 3986/2011 για την έκδοση Κοινής Υπουργικής απόφασης (Κ.Υ.Α) και β) Μελέτης
Περιβαλλοντικών Επιπτώσεων (ΜΠΕ) του έργου «Δημιουργία Σύνθετου Τουριστικού Καταλύματος στην πε-
ριοχή του Ξενία Παλιουρίου Χαλκιδικής» στην περιοχή
Τ.Κ. Παλιουρίου, Δήμου Κασσάνδρας, Π.Ε. Χαλκιδικής,
Περιφέρειας Κεντρικής Μακεδονίας».
29. Την υπό στοιχεία ΥΠΠΟΑ/ΕΦΑΧΑΓΟΡ/438634/
263914/6355/13.6.2017 Γνωμοδότηση της Εφορείας
Αρχαιοτήτων Χαλκιδικής και Αγίου Όρους επί της Μελέτης Περιβαλλοντικών Επιπτώσεων (ΜΠΕ) του έργου
«Δημιουργία Σύνθετου Τουριστικού Καταλύματος στην
περιοχή του Ξενία Παλιουρίου Χαλκιδικής».
30. Την υπό στοιχεία ΥΠΠΟΑ/ΓΔΑΠΚ/ΕΕΑ/484199/320
371/8434/16.11.2017 Γνωμοδότηση της Εφορείας Εναλίων Αρχαιοτήτων της Γενικής Διεύθυνσης Αρχαιοτήτων
και Πολιτιστικής Κληρονομιάς για την Μελέτη Περιβαλλοντικών Επιπτώσεων (ΜΠΕ) του έργου «Δημιουργία
Σύνθετου Τουριστικού Καταλύματος στην περιοχή του
Ξενία Παλιουρίου, Δήμου Κασσάνδρας, Π.Ε. Χαλκιδικής».
31. Την υπ’  αρ. 5204/22.3.2017 Ειδικής Υπηρεσίας
Προώθησης και Αδειοδότησης Τουριστικών Επενδύσεων (ΕΥΠΑΤΕ), Γνωμοδότηση επί της Μελέτης Περιβαλλο-
ντικών Επιπτώσεων (ΜΠΕ), για τη δημιουργία Σύνθετου
Τουριστικού Καταλύματος (ΣΤΚ) στην περιοχή του Ξενία
Παλιουρίου Χαλκιδικής, σε συνέχεια του από 10.2.2014
π.δ. (ΑΑΠ 46) περί έγκρισης του Ειδικού Σχεδίου Χωρικής
Ανάπτυξης Δημόσιου Ακινήτου (ΕΣΧΑΔΑ) «Παλιουρίου»,
επί γηπέδου συνολικής επιφάνειας 322.572 τ.μ., στην περιοχή των τέως Κοινοτήτων Παλιουρίου και Καψοχώρας
και νυν Δήμου Κασσάνδρας Π.Ε. Χαλκιδικής της Περιφέρειας Κ. Μακεδονίας, με φορέα υλοποίησης την εταιρεία
«PREMIUM DEVELOPMENT ΑΝΩΝΥΜΗ ΕΤΑΙΡΕΙΑ ΕΚΜΕΤΑΛΕΥΣΗΣ ΑΚΙΝΗΤΩΝ ΚΑΙ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ».
32. Την υπ’ αρ. 250675/1871/15.6.2015 της Διεύθυνσης Τεχνικών Έργων Π.Ε. Χαλκιδικής, Μελέτη κόμβου
κυκλοφορίας για την αξιοποίηση ακινήτου, για την
εφαρμογή του ΕΣΧΑΔΑ Παλιουρίου στα πλαίσια του
άρθρου 13 του ν. 3986/20111, στην περιοχή Τ.Κ Παλιουρίου, Δήμου Κασσάνδρας, Π.Ε. Χαλκιδικής και την
υπ’ αρ. 176223/682/15.6.2018 της Υποδιεύθυνσης Τεχνικών Έργων Π.Ε. Χαλκιδικής, Χορήγηση παράτασης
Κυκλοφοριακής Σύνδεσης.
33. Την υπ’ αρ. 2972/20.09.2010 Πράξη Χαρακτηρισμού Έκτασης του Δασαρχείου Κασσάνδρας.
34. Την υπό στοιχεία ΥΠΕΝ/ΔΔΕΥ/91928/2639/
18.11.2020 απόφαση Υφυπουργού Περιβάλλοντος και
Ενέργειας, Αποδοχή Γνωμοδότησης του Τεχνικού Συμβουλίου Δασών.
35. Την υπ’ αρ. 961/28-11-2017 Γνωμοδότηση της Γενικής Διεύθυνσης Δασών και Δασικού Περιβάλλοντος
της Γενικής Γραμματείας Περιβάλλοντος του Υπουργείου
Περιβάλλοντος και Ενέργειας «Απόψεις επί της ΜΠΕ του
έργου Δημιουργίας Σύνθετου Τουριστικού Καταλύματος
στην περιοχή Ξενίας Παλιουρίου, Π.Ε. Χαλκιδικής, αρμοδιότητας Δασαρχείου Κασσάνδρας».
36. Τα υπ’  αρ. 56/28.2.2017 και 57967/25.10.2017
έγγραφα - Γνωμοδότηση της Διεύθυνσης Υδάτων της
Κεντρικής Μακεδονίας, για την Διαδικασία έκδοσης απόφασης Μελέτη Περιβαλλοντικών Επιπτώσεων για την
αδειοδότηση του έργου «Σύνθετο Τουριστικό Κατάλυμα» στην περιοχή στην περιοχή του Ξενία Παλιουρίου
της Π.Ε. Χαλκιδικής.
37. Την υπ’ αρ. 497316/4418/27.3.2015 έγκριση της
Διεύθυνσης Τεχνικών Υπηρεσιών Π.Ε. Χαλκιδικής, για
την μελέτη Αντιπλημμυρικής προστασίας της ευρύτερης περιοχής «ΞΕΝΙΑ Παλιουρίου» για την εφαρμογή
του ΕΣΧΑΔΑ Παλιουρίου στα πλαίσια του άρθρου 13 του
ν. 3986/2011, στην περιοχή του Τ.Κ. Παλιουρίου, Δήμου
Κασσάνδρας, Π.Ε. Χαλκιδικής.
38. Το έγγραφο υπ’ αρ. 4309/26.1.2017, Τμήμα Γενικού Πολεοδομικού Σχεδιασμού και Χρήσεων Γης ΥΠΕΝ,
Έγκριση της Μελέτης Γεωλογικής Καταλληλότητας για τη
δημιουργία ΣΤΚ στο ακίνητο ενδιαφέροντος.
39. Το υπό στοιχεία ΥΠΕΝ/ΓΡΓΓΧΣΑΠ/11208/426/
7.2.2022 έγγραφο, με το οποίο διαβιβάστηκε η υπό
στοιχεία ΥΠΕΝ/ΔΙΠΑ/90813/5913/30.9.2021 εισήγηση
του Γενικού Διευθυντή Περιβαλλοντικής Πολιτικής του
ΥΠΕΝ με θέμα «Έγκριση περιβαλλοντικών όρων για την
κατασκευή και τη λειτουργία του έργου "Σύνθετο Τουριστικό Κατάλυμα (ΣΚΤ) στην περιοχή του Ξενία Παλιου-
ρίου Χαλκιδικής - Εφαρμογή του ΕΣΧΑΔΑ Παλιουρίου"
της εταιρείας "PREMIUM RESORT DEVELOPMENT AE"».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
40. Την υπό στοιχεία ΥΠΕΝ/ΔΑΟΚΑ/40115/1371/
20.4.2022 αίτηση με την οποία υποβλήθηκε η μελέτη
χωροθέτησης του εν θέματι επενδυτικού σχεδίου.
41. Την υπό στοιχεία ΥΠΕΝ/ΔΑΟΚΑ/63475/2224/
21.6.2022 αίτηση με την οποία υποβλήθηκαν: η Μελέτη
Γεωλογικής Καταλληλότητας, η Μελέτη Κυκλοφοριακού
Κόμβου και η Μελέτη Αντιπλημμυρικής Προστασίας, για
την χωροθέτηση του εν θέματι επενδυτικού σχεδίου.
42. Το γεγονός ότι το έργο είναι συμβατό με το νέο
Περιφερειακό Χωροταξικό Πλαίσιο της Περιφέρειας Κεντρικής Μακεδονίας, που εγκρίθηκε με την υπό στοιχεία
ΥΠΕΝ/ΔΧΩΡΣ/73483/852/27.7.2020 (Δ’ 485) απόφαση,
βάσει του οποίου στην περιοχή του προτείνεται η προώθηση υλοποίησης οργανωμένων υποδοχέων τουρισμού
και ο περιορισμός της εκτός σχεδίου δόμησης.
43. Το υπό στοιχεία ΥΠΕΝ/ΔΙΠΑ/93222/6369/26-9-2022
έγγραφο «Διαβίβαση της επικαιροποιημένης Μελέτης
Περιβαλλοντικών Επιπτώσεων (ΜΠΕ) και της Μελέτης
Χωροθέτησης του έργου «Δημιουργία Σύνθετου Τουριστικού Καταλύματος (ΣΤΚ) στην περιοχή του Ξενία
Παλιουρίου Χαλκιδικής - Εφαρμογή του ΕΣΧΑΔΑ Παλιουρίου».
44. Tην υπό στοιχεία ΥΠΕΝ/ΔΑΟΚΑ/97780/3359/
1-3-2023 «Eισήγηση έγκρισης, σχεδίου Γενικής Διάταξης
Χωροθέτησης κτιρίων, εγκαταστάσεων και έργων υποδομής, του Σύνθετου Τουριστικού Καταλύματος (ΣΤΚ),
με την ονομασία “Παλιούρι Χαλκιδικής” Χωρικός προσδιορισμός ακινήτου, χρήσεις γης, όροι και περιορισμοί
δόμησης».
45. Την σύμφωνα με τις διατάξεις του άρθρου 13 και
της περ. β της παρ. 2 του άρθρου 16 του ν. 3986/2011
αρμοδιότητα γνωμοδότησης του Κεντρικού Συμβουλίου
Διοίκησης για την Αξιοποίηση της Δημόσιας Περιουσίας,
όπως διατυπώθηκε στο από 8-3-2023 πρακτικό αυτού.
46. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Χωροθετούμενα έργα, δραστηριότητες
και εγκαταστάσεις εντός της έκτασης
του Ειδικού Σχεδίου Χωρικής Ανάπτυξης
του Δημοσίου Ακινήτου (ΕΣΧΑΔΑ)
με την ονομασία «Παλιούρι Χαλκιδικής»
Εντός της έκτασης του Ειδικού Σχεδίου Χωρικής Ανάπτυξης του Δημοσίου Ακινήτου (ΕΣΧΑΔΑ) με την ονομα-
σία «Παλιούρι Χαλκιδικής» εφαρμόζονται οι χρήσεις γης
και οι όροι και περιορισμοί δόμησης του από 10.2.2014
π.δ. «Έγκριση του Ειδικού Σχεδίου Χωρικής Ανάπτυξης
του Δημοσίου Ακινήτου (ΕΣΧΑΔΑ) με την ονομασία “Παλιούρι Χαλκιδικής” στην περιοχή των τέως Κοινοτήτων
Παλιουρίου και Καψοχώρας και νυν Δήμου Κασσάνδρας
Χαλκιδικής» (ΑΑΠ 46).
1. Στο πιο πάνω ακίνητο, καθορίζονται χρήσεις γης,
όροι και περιορισμοί δόμησης κατά Ζώνες Ι και ΙΙ,
ως εξής:
1.1. ΖΩΝΗ Ι: Περιοχή «Τουρισμού - αναψυχής», συνολικής επιφανείας 277.786 τ.μ.
α) Για την ανάπτυξη του ακινήτου εφαρμόζεται συντελεστής δόμησης: 0,15 στο σύνολο της εκτάσεως της
Ζώνης Ι (με συνολική επιφάνεια 277.786 τ.μ.), ο προβλεπόμενος να υλοποιηθεί, σύμφωνα με την περ. γγ της
παρ. 6 του άρθρου 8 του ν. 4002/2011 (Α’ 180), ο οποίος
επιμερίζεται σε ποσοστό 70% για τις τουριστικές χρήσεις
και έως 30% για τις τουριστικές επιπλωμένες κατοικίες,
σύμφωνα με την παρ. 2 του άρ. 8 του ιδίου νόμου. Η
μέγιστη δόμηση της ζώνης ανέρχεται σε 41.667,90 τ.μ.
και επιμερίζεται σε 29.167,53 τ.μ. για τις ξενοδοχειακές
εγκαταστάσεις και 12.500,37 τ.μ. για τις τουριστικές επιπλωμένες κατοικίες.
β) Μέγιστη επιτρεπόμενη κάλυψη: 50% στο σύνολο
της έκτασης της Ζώνης Ι, δηλαδή η μέγιστη επιτρεπόμενη κάλυψη ανέρχεται σε 138.893 τ.μ.
γ) Μέγιστο επιτρεπόμενο ύψος κτιρίων:
i) Κατά ΝΟΚ, όσον αφορά στα ξενοδοχειακά καταλύματα,
ii) μέχρι 7,50 μ. όσον αφορά στις τουριστικές επιπλωμένες κατοικίες των σύνθετων τουριστικών καταλυμά-
των και επιπλέον 2 μ. σε περίπτωση κατασκευής στέγης.
δ) Οι αποστάσεις που εφαρμόζονται, σύμφωνα με τους
λοιπούς όρους και περιορισμούς δόμησης, είναι:
i) Από τη γραμμή αιγιαλού, σύμφωνα με τις διατάξεις
της παρ. 3 του άρθρου 5 του ν. 4179/2013 (Α’ 175), ήτοι:
50 μ. για τα ξενοδοχειακά καταλύματα και 30 μ. για τις
τουριστικές επιπλωμένες κατοικίες, των σύνθετων τουριστικών καταλυμάτων,
ii) Από τις οδούς, σύμφωνα με τις διατάξεις του από
π.δ. 209/1998 (Α’ 169, ήτοι για το επαρχιακό δίκτυο 20
μ. από τον άξονα της οδού και για το παλιό επαρχιακό
δίκτυο 15 μ. από τον άξονα της οδού,
iii) Μεταξύ των κτιρίων Δ, όπως ορίζεται στο άρθρο 3
ν. 4067/2012 (ΝΟΚ),
iv) Από το όριο δασικών εκτάσεων 10 μ.,
v) από το όριο ρεμάτων 10 μ.,
vi) Από τα πλευρικά όρια ιδιοκτησίας 15 μ.
ε) Επιλέγεται η χρήση του σύνθετου τουριστικού καταλύματος, με τη δημιουργία ξενοδοχείου 5*, bungalows
και τουριστικές επιπλωμένες κατοικίες καθώς και τις
αναγκαίες εγκαταστάσεις τεχνικής υποδομής, για την
εξυπηρέτηση των πιο πάνω χρήσεων (φωτοβολταϊκών,
Βιολογικού καθαρισμού κ.λπ.).
στ) Για την απόδοση σε χρήση του διατηρητέου συγκροτήματος του ξενοδοχείου «ΞΕΝΙΑ», επιφανείας περί-
που 4.000 τ.μ., επιτρέπεται η επισκευή και η αποκατάσταση =, καθώς και η επέκταση του πιο πάνω ξενοδοχείου ή
επιμέρους κτιρίων του, υπό τους όρους των άρθρων 10
και 40 παρ. 2 του ν. 4858/2021 (Α’ 220) χωρίς αλλοίωση
των στοιχείων εκείνων, ιδίως αρχιτεκτονικών, η ιδιαίτερη
σημασία των οποίων, οδήγησε στον χαρακτηρισμό του
ως μνημείου.
1.2. ΖΩΝΗ ΙΙ: Περιοχή «Ήπιας Αναψυχής», συνολικής
επιφάνειας 37.625 τ.μ.
α) Επιτρέπονται, οι δραστηριότητες και λειτουργίες,
ήπιας αναψυχής που εξυπηρετούν την πρόσβαση και
παραμονή στη θάλασσα και την αναψυχή του κοινού
και οι οποίες δεν αλλοιώνουν, τη φυσική μορφολογία
της περιοχής.
β) Επιτρέπεται η δημιουργία, υπαίθριων χώρων στάθμευσης αυτοκίνητων και δικύκλων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
1.3. Λοιποί Περιορισμοί Ζωνών Ι και ΙΙ
α) Στο σύνολο των δασικών εκτάσεων που περιλαμβάνονται στο ακίνητο, περίπου 7,5 στρ., απαγορεύεται η δό-
μηση. Στις εκτάσεις αυτές, επιτρέπονται μόνο επιφανειακές
διαμορφώσεις για λόγους αναψυχής και οι υπάρχοντες
δρόμοι μπορεί να ενταχθούν στο κυκλοφοριακό δίκτυο
του ακινήτου, κατά τους ορισμούς της δασικής νομοθεσίας.
β) Στο σύνολο της έκτασης, να τηρηθούν όσα προβλέπονται, στις υπουργικές αποφάσεις, υπό στοιχεία ΥΠΠΟΑ/
ΓΔΑΠΚ/ΔΙΠΚΑ/ΤΠΚΑΧΜΑΕ/Φ34/484200/320372/
12145/4176/11.4.2018 και ΥΠΠΟΑ/ΓΔΑΜΤΕ/ΔΠΑΝΣΜΚ/
ΤΜΑΝΣΜΚ/207969/19461/2407/566/2.6.2017.
γ) Οι ειδικότερες χρήσεις και εγκαταστάσεις του έργου, χωροθετούνται κατά τρόπο που να διασφαλίζεται,
η απαίτηση της παρ. 1β του άρθρου 3 του από 10.2.2014
π.δ. «Έγκριση του Ειδικού Σχεδίου Χωρικής Ανάπτυξης
του Δημοσίου Ακινήτου (ΕΣΧΑΔΑ) με την ονομασία “Παλιούρι Χαλκιδικής” στην περιοχή των τέως Κοινοτήτων
Παλιουρίου και Καψοχώρας και νυν Δήμου Κασσάνδρας
Χαλκιδικής» (ΑΑΠ 46).
δ) Για την κατασκευή της περίφραξης, εφαρμόζεται το
άρθρο 23 του ν. 1337/1983 (Α’ 33) καθώς και το π.δ. 236/
1984 (Α’ 95).
ε) Για τη δημιουργία θέσεων στάθμευσης, εφαρμόζονται τα αναφερόμενα στο π.δ. 43/2002 (Α’ 43) και τις υπ’ αρ.
177/2012 (Β’ 319) και 9347/2014 (Β’ 1013) αποφάσεις.
στ) Προκειμένου να επιτραπεί, η τοποθέτηση προσωρινών κατασκευών που εξυπηρετούν την ήπια αναψυχή
του κοινού, όπως λουτρικών εγκαταστάσεων, αποδυτηρίων, συγκροτημάτων υγιεινής, εγκαταστάσεων εστία-
σης, εγκαταστάσεων υπαίθριων αθλοπαιδιών και παιδικών χαρών, απαιτείται η τήρηση όσων ορίζονται, στην
παρ. 74 του άρθρου 2 του ν. 4067/2012 (ΝΟΚ) και στην
παρ. 4 του άρθρου 5 του ν. 4179/2013 (Α’ 175).
2. Είδος και μέγεθος δραστηριότητας
Η επιφάνεια του ακινήτου, Ζώνες Ι και ΙΙ επιμερίζεται
στους εξής τομείς ανάπτυξης:
2.1. Χωροθετούμενα Έργα εντός Ζώνης Ι
ΒΟΡΕΙΑ ΕΝΟΤΗΤΑ
ΤΟΜΕΑΣ I
Είναι το βόρειο τμήμα της Ζώνης Ι, επιφάνειας
43.312,54 τ.μ., όπου χωροθετείται το ξενοδοχειακό κατάλυμα (Α), μικρός αριθμός τουριστικών επιπλωμένων
κατοικιών και τεχνικές υποδομές.
Ειδικότερα περιλαμβάνει:
α) Κεντρικό τριώροφο κτίριο ξενοδοχείου (κτίριο 1α),
με δόμηση 5.100 τ.μ. και δυναμικότητας 60 δωματίων,
ήτοι 120 κλινών,
β) διώροφο συγκρότημα Bungalows με σουίτες (κτίριο
1β), με δόμηση 970 τ.μ. και δυναμικότητας 18 κλινών ανά
όροφο, ήτοι 36 κλινών,
γ) το μονώροφο κτίριο χώρων εστίασης και αναψυχής
(κτίριο 1γ), με δόμηση 400 τ.μ., σε θέση που βρίσκεται,
ανάμεσα στο ξενοδοχείο και τα Bungalows, ώστε να εξυπηρετούνται και οι δύο εγκαταστάσεις,
δ) συγκρότημα 8, διώροφων τουριστικών επιπλωμένων κατοικιών (κτίριο 3) με επιφάνεια ανά κατοικία
200 τ.μ., ήτοι συνολική δόμηση αυτών 1.600 τ.μ., με μέγιστο ύψος 7,50 μ. και δυναμικότητας 32 κλινών, ήτοι 4
κλίνες ανά κατοικία.
Στις τεχνικές υποδομές περιλαμβάνονται:
α) 2 υπόγεια αντλιοστάσια αποχέτευσης (κτίριο ΑΝ 1,2)
που αφορούν στο ξενοδοχείο και στις κατοικίες,
β) μονώροφο κτίριο δεξαμενής πόσιμου νερού, ξενοδοχειακού καταλύματος Α (κτίριο Δ_Π3), με δόμηση
35 τ.μ.,
γ) μονώροφο κτίριο, δεξαμενή πόσιμου νερού, τουριστικών επιπλωμένων κατοικιών (κτίριο Δ_Π4), με δό-
μηση 15 τ.μ.,
δ) μονώροφο κτίριο, υποσταθμού ηλεκτρικής ενέργειας (κτίριο ΥΠ.2), με δόμηση 100 τ.μ.,
ε) μονώροφο κτίριο, εγκατάστασης επεξεργασίας
λυμάτων (κτίριο Β) και υποστηρικτικών υποδομών, με
δόμηση 630 τ.μ., για την εξυπηρέτηση του συνολικού
επενδυτικού έργου,
στ) μονώροφο κτίριο, δεξαμενή νερού άρδευσης (κτίριο Δ_ΑΡ2), με δόμηση 35 τ.μ. Στον περιβάλλοντα χώρο
του τομέα, χωροθετούνται:
α) Μια ανοικτή υδάτινη επιφάνεια, πλησίον του ξενοδοχειακού καταλύματος,
β) δύο παρόδιοι υπαίθριοι χώροι στάθμευσης αυτοκινήτων, βόρεια και νότια του ξενοδοχειακού καταλύ-
ματος, δυναμικότητας 29 και 21 θέσεων αντίστοιχα και
γ) ένας παρόδιος υπαίθριος χώρος στάθμευσης αυτοκινήτων, δυναμικότητας 16 θέσεων, για την εξυπηρέτη-
ση των τουριστικών επιπλωμένων κατοικιών, ήτοι δύο
θέσεις ανά κατοικία.
ΤΟΜΕΑΣ II
Είναι η παράκτια ζώνη, πλάτους περίπου 300 μ. και
επιφανείας 16.788,95 τ.μ., εκατέρωθεν του βόρειου
οριοθετημένου μικρού ρέματος, όπου προβλέπεται η
ανάπτυξη προσωρινών εγκαταστάσεων αναψυχής και
εξυπηρέτησης λουόμενων. Πρόκειται για την αμμώδη
λωρίδα γης που οριοθετείται, από τη δημοτική οδό
(δυτικά) και τη γραμμή παραλίας (ανατολικά), αποτελεί ελεύθερο χώρο για τη θαλάσσια αναψυχή τόσο των
χρηστών του Ξενοδοχειακού καταλύματος, όσο και των
εξωτερικών επισκεπτών, με ανάπτυγμα στο θαλάσσιο
μέτωπο πέραν των 600 μ.
Ειδικότερα χωροθετούνται:
Δύο (2) παρόδιοι υπαίθριοι χώροι στάθμευσης αυτοκινήτων, δυναμικότητας τριάντα (30) και τριάντα τριών (33)
θέσεων αντίστοιχα, με άμεση πρόσβαση από την παλαιά
επαρχιακή οδό, για την εξυπηρέτηση των επισκεπτών
των ξενοδοχείων.
ΝΟΤΙΑ ΕΝΟΤΗΤΑ
ΤΟΜΕΑΣ III
Πρόκειται για το νοτιοανατολικό τμήμα της Ζώνης Ι,
επιφανείας 197.634,65 τ.μ., στην οποία χωροθετούνται
οι κύριες ξενοδοχειακές εγκαταστάσεις, δηλαδή το Ξενοδοχειακό Κατάλυμα Β, μέρος του οποίου είναι και το Δια-
τηρητέο Συγκρότημα «ΞΕΝΙΑ», του οποίου προβλέπεται
επισκευή και ανακαίνιση) και οι υπόλοιπες τουριστικές
επιπλωμένες κατοικίες. Το νότιο όριο του ορίζεται από,
το οριοθετημένο νότιο ρέμα και τις δασικές εκτάσεις,
εξαιρουμένων των κτηματομερίδων που δεν έχουν ενταχθεί στα όρια του ΕΣΧΑΔΑ και δεν περιλαμβάνονται στον
σχεδιασμό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
Ειδικότερα χωροθετούνται:
α) Το υφιστάμενο συγκρότημα των διατηρητέων κτιρίων του «ΞΕΝΙΑ», του ξενοδοχεικού καταλύματος Β, δυ-
ναμικότητας 144 κλινών, συνολικής επιφανείας 4.000 τ.μ.
περίπου, ήτοι:
i) τέσσερα διώροφα κτίρια δωματίων (κτίριο 2β),
ii) ένα μονώροφο κτίριο με χρήση εστιατορίου - καφέ
μπαρ (κτίριο 2γ),
iii) ένα μονώροφο κτίριο-πρώην κτίριο υποδοχής (κτίριο 2δ),
iv) ένα μονώροφο κτίριο - πρώην καταλύματα προσωπικού (κτίριο 2ε),
v) ένα μονώροφο κτίριο - πρώην πλυντήριο, λιναποθήκη και μηχανοστάσιο (κτίριο 2στ)
β) το νέο συγκρότημα κτιρίων του ξενοδοχειακού καταλύματος Β, το οποίο περιλαμβάνει:
i) Μονώροφο κτίριο- υποδοχής, ξενοδοχειακού καταλύματος Β (κτίριο 2α),με δόμηση 300 τ.μ.,
ii) μονώροφο κτίριο- εστιατόριο (κτίριο 2θ), με δόμηση
1.500 τ.μ.,
iii) μονώροφο κτίριο - εμπορικό κέντρο ξενοδοχείου
(κτίριο 2η), με δόμηση 1.000 τ.μ.,
iv) διώροφο κτίριο- Β Κέντρο Ευεξίας (κτίριο 2ιγ), με
δόμηση 1.000 τ.μ.,
v) μονώροφο κτίριο- γυμναστήριο με κλειστή πισίνα
(κτίριο 2ιβ), με δόμηση 1.200 τ.μ.,
vi) μονώροφο κτίριο- παιδότοπος (κτίριο 2ια), με δόμηση 250 τ.μ. και ανοιχτή παιδική πισίνα (εκτός δόμησης),
vii) μονώροφο κτίριο - Α Κέντρο Ευεξίας (κτίριο 2ι), με
δόμηση 1.500 τ.μ.,
viii) οκτώ (8) συγκροτήματα Bungalows με σουίτες
(συγκρότημα κτιρίων 2ζ) και αναλυτικά 2 διώροφα,
με δόμηση 485 τ.μ. ανά όροφο και δυναμικότητας 72
κλινών, 5 τριώροφα, με δόμηση 485 τ.μ. ανά όροφο και
δυναμικότητας 270 κλινών και 1 τριώροφο, με δόμηση
810 τ.μ. ανά όροφο και δυναμικότητας 90 κλινών, ήτοι
συνολικά 432 κλίνες, με συνολική δόμηση 11.645 τ.μ. και
ix) σαράντα τέσσερις (44) διώροφες τουριστικές επιπλωμένες κατοικίες (νότιο συγκρότημα κτιρίων 4), με
δόμηση ανά κατοικία 200 τ.μ. και συνολικά του συγκροτήματος 8.800 τ.μ. και δυναμικότητας 176 κλινών (4 κλί-
νες ανά κατοικία).
Στις τεχνικές υποδομές χωροθετούνται:
α) 1 μονώροφο κεντρικό, αντλιοστάσιο αποχέτευσης,
εντός οικίσκου (κτίριο ΑΝ. 7), με δόμηση 200 τ.μ.,
β) 1 μονώροφη δεξαμενή, αποθήκευσης νερού άρδευσης (κτίριο Δ_ΑΡ.1), με δόμηση 120 τ.μ.
γ) 1 μονώροφο, υποσταθμό ηλεκτρικής ενέργειας (κτίριο ΥΠ.1), με δόμηση 200 τ.μ.,
δ) 4 υπόγεια αντλιοστάσια αποχέτευσης (κτίριο ΑΝ
3,4,5,6),
ε) έξι εξωτερικές μονάδες κλιματισμού, για τα διατηρητέα κτίρια (κτίριο Κ).
Στον περιβάλλοντα χώρο του τομέα χωροθετούνται:
α) Ένα σύμπλεγμα υδάτινων επιφανειών, ανάμεσα στο
εστιατόριο του ξενοδοχείου (κτίριο 2θ) και τα bungalows,
β) μια υδάτινη επιφάνεια, στον χώρο των τουριστικών
επιπλωμένων κατοικιών,
γ) μια επιμήκη υδάτινη επιφάνεια, ανάμεσα στον χώρο
των bungalows και στις τουριστικές επιπλωμένες κατοικίες,
δ) μια υδάτινη επιφάνεια, στον χώρο των bungalows,
ε) 9 υπαίθριοι χώροι στάθμευσης αυτοκινήτων δυναμικότητας 30,40,22,30,24,78,22,29,33 και 60 θέσεων,
στ) 1 υπαίθριος χώρος στάθμευσης τουριστικών λεωφορείων, δυναμικότητας 5 θέσεων,
ζ) μικρό υπαίθριο αμφιθέατρο για εκδηλώσεις πολιτιστικού χαρακτήρα και
η) υπαίθριοι χώροι αθλητισμού.
ΤΟΜΕΑΣ IV
Πρόκειται για το υπόλοιπο τμήμα της Ζώνης Ι και τη
Ζώνη ΙΙ, επιφανείας 64.835,86 τ.μ., περιλαμβάνει το οριοθετημένο νότιο ρέμα και τις δασικές εκτάσεις, εξαιρου-
μένων των κτηματομερίδων που δεν έχουν ενταχθεί στα
όρια του ΕΣΧΑΔΑ και δεν περιλαμβάνονται στο σχέδιο
γενικής διάταξης.
Στο τμήμα του τομέα που εμπεριέχεται στη Ζώνη Ι,
χωροθετούνται οι παρακάτω τεχνικές υποδομές:
α) 1 μονώροφο κτίριο -δεξαμενή πόσιμου νερού, για
τις ξενοδοχειακές εγκαταστάσεις (κτίριο Δ_Π1), με δόμηση 100 τ.μ.
β) 1 μονώροφο κτίριο δεξαμενή πόσιμου νερού, για
τις τουριστικές επιπλωμένες κατοικίες (κτίριο Δ_Π2), με
δόμηση 50 τ.μ.
γ) 1 μονώροφο κτίριο -συντήρησης μηχανημάτων οχημάτων (κτίριο 5), με δόμηση 200 τ.μ.,
δ) 1 μονώροφο κτίριο εγκατάστασης πυρόσβεσης και
πυροπροστασίας, με δόμηση 100 τ.μ.,
ε) υπαίθριος χώρος κομποστοποίησης, εμβαδού
500 τ.μ.
2.2. Χωροθετούμενα Έργα εντός Ζώνης ΙΙ ΤΟΜΕΑΣ IV
Στο τμήμα του τομέα ΙV που εμπεριέχεται στη Ζώνη ΙΙ,
χωροθετούνται 75 παρόδιες υπαίθριες θέσεις στάθμευσης αυτοκινήτων.
Άρθρο 2
Έγκριση σχεδίου γενικής διάταξης χωροθέτησης
κτιρίων, εγκαταστάσεων και έργων υποδομής
1. Εγκρίνεται το Σχέδιο Γενικής Διάταξης χωροθέτησης
κτιρίων, εγκαταστάσεων και έργων υποδομής της παρούσας απόφασης, που εμπεριέχονται στο επενδυτικό
σχέδιο αξιοποίησης του ακινήτου με την ονομασία «Παλιούρι Χαλκιδικής», στην περιοχή των τέως Κοινοτήτων
Παλιουρίου και Καψοχώρας και νυν Δήμου Κασσάνδρας
Χαλκιδικής, όπως αυτό φαίνεται στο σχετικό έγχρωμο
πρωτότυπο διάγραμμα κλίμακας 1:2000, του Παραρτήματος της παρούσας απόφασης.
2. Στις περιπτώσεις που, κατά την υλοποίηση του επενδυτικού σχεδίου, δεν επέρχεται μεταβολή στo Σχέδιo Γε-
νικής Διάταξης της παρ. 1, ούτε στα πολεοδομικά μεγέθη
ή στη χρήση των κτιρίων/εγκαταστάσεων, επιτρέπονται
διαφοροποιήσεις στο περίγραμμα των κτιρίων και εγκαταστάσεων, καθώς και του περιβάλλοντος χώρου τους, ύστε-
ρα από προηγούμενη γνώμη του Κεντρικού Συμβουλίου
Αρχιτεκτονικής (ΚΕΣΑ), του άρθρου 1 του ν. 4495/2017
(Α’ 167) και σύμφωνα με τους όρους της παρούσας.
3. Στις περιπτώσεις που, κατά την υλοποίηση του επενδυτικού σχεδίου, επέρχεται μεταβολή στο Σχέδιο Γενικής
Διάταξης της παρ. 1, επιτρέπονται διαφοροποιήσεις στη
διαμόρφωση και θέση δικτύων, υποδομών και ηλεκτρομηχανολογικού εξοπλισμού καθώς και στη διαμόρφωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
των ακάλυπτων χώρων του ακινήτου, για λόγους διασφάλισης της λειτουργικότητας της επένδυσης, εφόσον
τηρούνται τα προβλεπόμενα στο από 10.02.2014 π.δ.
"Έγκριση του Ειδικού Σχεδίου Χωρικής Ανάπτυξης του
Δημοσίου Ακινήτου (ΕΣΧΑΔΑ) με την ονομασία "Παλιούρι Χαλκιδικής“ στην περιοχή των τέως Κοινοτήτων
Παλιουρίου και Καψοχώρας και νυν Δήμου Κασσάνδρας
Χαλκιδικής» (ΑΑΠ 46).
4. Όλες οι διαφοροποιήσεις στο σχεδιασμό, που αφορούν τις εγκαταστάσεις των παρ. 2 και 3, θα ενσωματώ-
νονται στον Φάκελο Συμμόρφωσης Τελικού Σχεδιασμού,
που θα υποβληθεί πριν από την έναρξη της κατασκευής
του έργου, για την ενημέρωση του φακέλου της ΜΠΕ, σύμφωνα με άρθρα 7 και 11, παρ. 7 του ν. 4014/2011 (Α’ 209).
Άρθρο 3
Ειδικότεροι όροι και μέτρα για την υλοποίηση
του επενδυτικού σχεδίου
Πριν την έκδοση των οικοδομικών αδειών, για την
υλοποίηση του επενδυτικού σχεδίου, απαιτείται η προσκόμιση των παρακάτω εγκρίσεων φορέων και υπη ρεσιών:
1. Για τη διατήρηση του ενιαίου της έκτασης και τη
λειτουργική ενοποίηση του ακινήτου, απαιτείται να εξασφαλίζεται, η δυνατότητα γεφύρωσης των ρεμάτων, ή
των δρόμων ή η ενοποίησή αυτού με τεχνικό έργο, μετά
τη χορήγηση βεβαίωσης, από την αρμόδια υπηρεσία
περί εγκρίσεως κατασκευής του σχετικού έργου.
2. Για τη χωροθέτηση του επενδυτικού σχεδίου, απαιτείται η τήρηση όσων προβλέπονται, στις υπό στοι-
χεία ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/Φ34/484200/
320372/12145/4176/11.04.2018 και ΥΠΠΟΑ/ΓΔΑΜΤΕ/
ΔΠΑΝΣΜΚ/ΤΜΑΝΣΜΚ/207969/19461/2407/566/
2.6.2017 υπουργικές αποφάσεις.
3. Για την κυκλοφοριακή σύνδεση της βόρειας ενότητας του ακινήτου, με το επαρχιακό οδικό δίκτυο, απαι-
τείται η έγκριση της αρμόδιας υπηρεσίας.
4. Για την κατασκευή της περίφραξης, εφαρμόζεται
το άρθρο 23 του ν. 1337/1983 (Α’ 33) καθώς και το π.δ.
236/1984 (Α’ 95), με την έγκριση της αρμόδιας υπηρεσίας.
5. Έγκριση ΔΕΔΔΗΕ, για τη δέσμευση του χώρου, των
υποσταθμών.
6. Οπoιαδήποτε άλλη, κατά περίπτωση έγκριση, προκύψει κατά τον έλεγχο της αδειοδότησης.
Άρθρο 4
Έγκριση περιβαλλοντικών όρων
Εγκρίνονται οι ακόλουθοι περιβαλλοντικοί όροι και
περιορισμοί για την κατασκευή και τη λειτουργία Σύνθετου Τουριστικού Καταλύματος (ΣΤΚ) στην περιοχή του
Ξενία Παλιουρίου Χαλκιδικής της εταιρείας PREMIUM
RESORT DEVELOPMENT Α.Ε., σε εφαρμογή του ΕΣΧΑΔΑ
που εγκρίθηκε με το από 10.2.2014 π.δ. (ΑΠΠ 46).
Όροι, μέτρα και περιορισμοί που πρέπει να λαμβάνονται για την αντιμετώπιση (πρόληψη - ελαχιστοποί-
ηση - επανόρθωση - αποκατάσταση) των δυνητικών
περιβαλλοντικών επιπτώσεων του έργου:
1. Γενικοί όροι
1.1. Ο φορέας του έργου ως και κάθε φυσικό ή νομικό
πρόσωπο στο οποίο έχει ανατεθεί μέρος της κατασκευής
και λειτουργίας του φέρει την ευθύνη:
i. Για την τήρηση των περιβαλλοντικών όρων, μέτρων
και περιορισμών που επιβάλλονται με την παρούσα κατά
το μέρος που τους αντιστοιχεί και
ii. την τήρηση των διατάξεων της κείμενης περιβαλλοντικής νομοθεσίας ανεξαρτήτως της ύπαρξης σχετικής
ρητής αναφοράς στην παρούσα.
1.2. Ο φορέας του έργου λαμβάνει όλα τα απαραίτητα
μέτρα ώστε να εξασφαλίζεται:
i. Η τήρηση των περιβαλλοντικών όρων από το σύνολο
των τρίτων μερών.
ii. Η δυνατότητα αντιμετώπισης και αποκατάστασης
δυσάρεστων περιβαλλοντικά καταστάσεων οφειλόμενων σε ενέργειες ή παραλείψεις οποιουδήποτε εκ των
τρίτων μερών, κατά παράβαση των περιβαλλοντικών
όρων και της περιβαλλοντικής νομοθεσίας.
1.3. Ο φορέας του έργου οφείλει να εκπονήσει Σχέδιο
Περιβαλλοντικής Διαχείρισης (Σ.π.δ.) τόσο για τη φάση
κατασκευής όσο και για τη φάση λειτουργίας του έργου,
το οποίο να περιλαμβάνει επιμέρους σχέδια η εφαρμογή
των οποίων θα συντελέσει στην πρόληψη, τον περιορισμό και την αντιμετώπιση των περιβαλλοντικών επιπτώ-
σεων κατά την κατασκευή και λειτουργία του.
1.4. Το Σχέδιο Περιβαλλοντικής Διαχείρισης Κατασκευής να περιλαμβάνει:
α. Σχέδιο Διαχείρισης Υδάτων, με δύο επιμέρους προγράμματα:
i. Πρόγραμμα Εξοικονόμησης Νερού, με στόχο την
ελαχιστοποίηση της κατανάλωσης νερού κατά τη διάρκεια κατασκευής.
ii. Πρόγραμμα Διασφάλισης Ποιότητας Νερού, με στόχο
την πρόληψη ή αντιμετώπιση φαινόμενων υποβάθμισης
της ποιότητας των υπόγειων και επιφανειακών υδάτων,
συμπεριλαμβανομένου του θαλασσίου περιβάλλοντος.
β. Σχέδιο Διαχείρισης Υλικών και Αποβλήτων, με τρία
επιμέρους προγράμματα:
i. Πρόγραμμα Διασφάλισης Ποιότητας Εδάφους, με
στόχο την ελαχιστοποίηση της διάβρωσης του εδάφους
και των εκροών ιζημάτων και άλλων ρύπων στο έδαφος
και στο νερό κατά τη διάρκεια κατασκευής, καθώς και
τη συμμόρφωση με τις σχετικές κανονιστικές διατάξεις.
ii. Πρόγραμμα χρονικής και χωρικής διάρθρωσης των
εργασιών εκσκαφής και επίχωσης, για τη βελτιστοποίηση
του ισοζυγίου χωματισμών και για τη μέγιστη δυνατή
αξιοποίηση των υλικών εκσκαφής για την κάλυψη των
αναγκών των έργων σε γαιώδη ή αδρανή υλικά.
iii. Πρόγραμμα Διαχείρισης Στερεών Αποβλήτων, με
στόχο την ορθή εφαρμογή των ισχυουσών σχετικών
διατάξεων και κατευθύνσεων.
γ. Σχέδιο χωροθέτησης, οργάνωσης και υλοποίησης
εργοταξιακών λειτουργιών, με στόχο τον αποτελεσματικότερο και περιβαλλοντικά βέλτιστο τρόπο, διαχείρισης
και λειτουργίας των εργοταξιακών εγκαταστάσεων.
1.5. Το Σχέδιο Περιβαλλοντικής Διαχείρισης Λειτουργίας, να περιλαμβάνει τουλάχιστον:
i. Μέτρα περιορισμού των επιπτώσεων στο περιβάλλον, σύμφωνα με τους όρους της παρούσας.
ii. Μέτρα πρόληψης και περιορισμού των επιπτώσεων που οφείλονται σε έκτακτα γεγονότα (π.χ. σεισμός,
πλημμύρα, πυρκαγιά κ.λπ.).
iii. Αξιόπιστη και με επαρκή συχνότητα παρακολούθηση των δεικτών που χαρακτηρίζουν τις περιβαλλοντικές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
επιπτώσεις από τα έργα και τις δραστηριότητες που προβλέπονται εντός του ακινήτου.
iv. Δημοσιοποίηση των καταγραφών των μεγεθών που
αποτελούν δείκτες περιβαλλοντικών επιδόσεων του έργου και των ενεργειών περιορισμού των επιπτώσεων στο
περιβάλλον προς τους πολίτες και τους ενδιαφερόμενους φορείς και υπηρεσίες, τόσο μέσω του διαδικτύου
όσο και μέσω περιοδικής, ετήσιας τουλάχιστον, έκθεσης
v. Μέτρα για την διαρκή βελτίωση των περιβαλλοντικών επιδόσεων του έργου.
1.6. Από τις δαπάνες για την κατασκευή και λειτουργία
του έργου, να εξασφαλίζονται κατά προτεραιότητα αυτές
που αφορούν στα έργα προστασίας του περιβάλλοντος,
τα οποία απαιτούνται για την πλήρη τήρηση των επιβαλλόμενων περιβαλλοντικών όρων.
1.7. Ο φορέας του έργου υποχρεούται να ορίσει πρόσωπο αρμόδιο για την παρακολούθηση της τήρησης
των περιβαλλοντικών όρων, μέτρων και περιορισμών
που τίθενται με την παρούσα και να γνωστοποιήσει
εγγράφως τα στοιχεία του στη Διεύθυνση Περιβαλλοντικής Αδειοδότησης και στη Γενική Διεύθυνση
Σώματος Επιθεωρητών και Ελεγκτών του Υπουργείου
Περιβάλλοντος και Ενέργειας, εντός τριών (3) μηνών
από την έναρξη ισχύος της παρούσας. Οι αρμοδιότητες του εν λόγω προσώπου θα είναι τουλάχιστον
οι εξής:
i. Σχεδιασμός, ανάπτυξη και παρακολούθηση της
εφαρμογής του Σ.π.δ. της παραγράφου 1.3 της παρούσας και
ii. σύνταξη περιοδικών εκθέσεων οι οποίες θα αναρτώνται ετησίως στον διαδικτυακό τόπο του φορέα του
έργου.
1.8. Οι απαιτούμενες επεμβάσεις για την κατασκευή
του εσωτερικού οδικού δικτύου, τις θεμελιώσεις των
κτιριακών εγκαταστάσεων και τη διαμόρφωση του
περιβάλλοντα χώρου να ακολουθούν, στο βαθμό που
είναι τεχνικά εφικτό, το φυσικό ανάγλυφο του εδάφους
με στόχο τη μείωση των εκσκαφών και επιχώσεων και
την αρμονική ένταξη του έργου στο φυσικό τοπίο της
περιοχής.
1.9. Στις δασικές εκτάσεις που περικλείονται από το
ακίνητο του έργου έχουν εφαρμογή οι προστατευτικές διατάξεις της δασικής νομοθεσίας (ν. 998/1979 και
ν. 3208/2003). Οι εργασίες συντήρησης του πρασίνου
μέσω καθαρισμών του υπορόφου (θάμνοι), αποψιλώσεων και αντιπυρικών παρεμβάσεων, υλοποιούνται κατό-
πιν θετικής γνώμης του οικείου Δασαρχείου και με τους
όρους και περιορισμούς που θέτει το ίδιο.
1.10. Να λαμβάνονται όλα τα απαραίτητα μέτρα πυροπροστασίας, στο σύνολο του ακινήτου, σύμφωνα με
τις οδηγίες της αρμόδιας Πυροσβεστικής Υπηρεσίας.
1.11. Να τηρούνται οι διατάξεις του ν. 2971/2001 «Αιγιαλός, παραλία και άλλες διατάξεις», στις ζώνες αιγιαλού
και παραλίας έμπροσθεν του ακινήτου.
1.12. Ο σχεδιασμός και η υλοποίηση των έργων και
δράσεων στην περιοχή του έργου να λαμβάνει υπόψη
τα προβλεπόμενα στο Εθνικό Σχέδιο Δράσης για την
Προσαρμογή στην Κλιματική Αλλαγή και στο οικείο Περιφερειακό Σχέδιο.
1.13. Για την προστασία των αρχαιολογικών χώρων
και ευρημάτων και του νεότερου μνημείου εντός του
ακινήτου να τηρούνται οι διατάξεις του ν. 4858/2021
(Α’ 220). Συγκεκριμένα:
i. Να εξασφαλιστεί η ελεύθερη και απρόσκοπτη πρόσβαση των επισκεπτών στην παραλία, της περιοχής,
όπου χωροθετείται το επενδυτικό σχέδιο.
ii. Πριν από την έναρξη των εκσκαφικών εργασιών,
για την οικοδόμηση των κτισμάτων στην περιοχή όπου
αυτά χωροθετούνται, σύμφωνα με το MASTER PLAN της
Μελέτης Περιβαλλοντικών Επιπτώσεων, να προηγηθούν
δοκιμαστικές τομές, από τα αποτελέσματα των οποίων
θα εξαρτηθεί η περαιτέρω πορεία των εν λόγω εκσκαφικών εργασιών.
iii. Σχετικά με τις εκσκαφικές εργασίες και γενικότερα
όσον αφορά τις εργασίες διαμόρφωσης της περιοχής,
όπου χωροθετείται το επενδυτικό σχέδιο, αλλά και όλων
των προτεινόμενων κύριων και υποστηρικτικών έργων
της μελέτης, συμπεριλαμβανομένων και των χερσαίων
εγκαταστάσεων του λιμενικού έργου, να τηρηθούν οι
εξής προϋποθέσεις:
α) Όλες οι εργασίες να γίνουν, σύμφωνα με τις διατάξεις του ν. 4858/2021 «Κύρωση Κώδικα νομοθεσίας για
την προστασία των αρχαιοτήτων και εν γένει της πολιτιστικής κληρονομιάς», με την εποπτεία αρχαιολόγων,
τους οποίους θα ορίσει η Εφορεία Αρχαιοτήτων Χαλκιδικής και Αγίου Όρους, μέχρι την ολοκλήρωσή τους.
β) Η αμοιβή των αρχαιολόγων, όπως επίσης και η δαπάνη της αρχαιολογικής έρευνας, εφόσον προκύψουν
αρχαιότητες, θα επιβαρύνουν τον προϋπολογισμό του
έργου (παρ. 6 του άρθρου 37 του ν. 4858/2021).
γ) Σε περίπτωση εντοπισμού αρχαιοτήτων, οι εργασίες
να διακοπούν και να επακολουθήσει σωστική ανασκαφική έρευνα, σύμφωνα με τις διατάξεις του ανωτέρω
Νόμου, από τα αποτελέσματα της οποίας θα εξαρτηθεί
η πορεία των έργων, μετά από γνωμοδότηση του αρμόδιου Αρχαιολογικού Συμβουλίου.
iv. Να υποβληθούν προς έγκριση στις αρμόδιες υπηρεσίες του ΥΠΠΟ οι οριστικές μελέτες όλων των επιμέρους
έργων και εγκαταστάσεων, συμπεριλαμβανομένων και
των προσωρινών κατασκευών, που προβλέπονται στη
Ζώνη ΙΙ του ΕΣΧΑΔΑ, καθώς και της διαμόρφωσης του
περιβάλλοντος χώρου.
v. Για την παρακολούθηση και εκτέλεση αρχαιολογικών ερευνών και εργασιών, καθώς και εργασιών προ-
στασίας και ανάδειξης αρχαιολογικών ευρημάτων και
μνημείων στο πλαίσιο του έργου, να υπογραφεί Μνημόνιο Συναντίληψης και Συνεργασίας μεταξύ του ΥΠΠΟ
και του κύριου του έργου, σύμφωνα με το Παράρτημα ΙΙ
του ν. 4072/2012.
vi. Όλες οι απαραίτητες για την κατασκευή του λιμενικού έργου εκσκαφικές εργασίες θα πραγματοποιηθούν
με εποπτεία υπαλλήλου της Εφορείας Εναλίων Αρχαιοτήτων, η δαπάνη του οποίου θα βαρύνει τον φορέα
του έργου. Οι ενδιαφερόμενοι πρέπει να ειδοποιήσουν
την Εφορεία εγγράφως τουλάχιστον 15 μέρες πριν την
έναρξη των εργασιών.
vii. Σε περίπτωση εντοπισμού ενάλιων αρχαιοτήτων,
οι εργασίες να διακοπούν για ενέργειες αρμοδιοτήτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
της Υπηρεσίας, σύμφωνα με τον ν. 4858/2021 και θα ακολουθήσει ανασκαφική έρευνα, από τα αποτελέσματα της
οποίας θα εξαρτηθεί η πορεία του έργου.
viii. Να υποβληθεί νέο Τοπογραφικό Διάγραμμα στο
οποίο να εμφανίζονται μόνο τα κτήρια του Συγκροτήματος μοτέλ «Ξενία».
ix. Να υποβληθεί σε επόμενη φάση οριστική αρχιτεκτονική, στατική και Η/Μ μελέτη με τα απαραίτητα στοι-
χεία τεκμηρίωσης, παθολογίας και προτάσεις επεμβάσεων στις αρμόδιες υπηρεσίες του ΥΠΠΟ για την κατά νόμο
γνωμοδότηση του ΚΣΝΜ, στις οποίες να διατηρείται ο
λιτός και απέριττος χαρακτήρας και η μορφολογία του
συγκροτήματος, στους εξωτερικούς και εσωτερικούς
χώρους.
x. Να επανεξεταστεί η θέση και το σχήμα των κολυμβητικών δεξαμενών, εφόσον επιτρέπεται η κατασκευή
τους από πλευράς ισχυουσών διατάξεων.
xi. Να διερευνηθεί η διαμόρφωση των κιγκλιδωμάτων
σε ό,τι αφορά την τοποθέτηση των γυάλινων επιφανειών.
xii. Οι προτάσεις χωροθέτησης των νέων κατασκευών
πλησίον του συγκροτήματος μοτέλ «Ξενία», που εντάσσονται σε ένα γενικότερο σχεδιασμό για την περιοχή,
θα εξεταστούν όταν θα υποβληθούν, σε δεύτερη φάση.
1.14. Ο σχεδιασμός των κτιριακών υποδομών να υιοθετεί τις αρχές της αειφορίας τουλάχιστον μέσω:
i. Εξοικονόμησης ενέργειας, τόσο στο παθητικό επίπεδο (σχεδιασμός προσαρμοσμένος στις τοπικές κλι-
ματικές συνθήκες, μονώσεις, ψυχρά υλικά, σκιάσεις,
βιοκλιματικό πράσινο κ.ά.) όσο και στο ενεργητικό επίπεδο (εξοπλισμός υψηλής απόδοσης, «έξυπνο σύστημα»
ενεργειακής διαχείρισης στα μεγάλα κτίρια, δυνατότητα
χρήσης φυσικού αέρα στα συστήματα κλιματισμού, λαμπτήρες εξοικονόμησης κ.ά.) ιδίως μέσω συστημάτων
κτιρίων ελάχιστης ενεργειακής κατανάλωσης (π.χ. LEED,
BREEAM, ELGBC ή DGNB).
ii. Ορθολογικής χρήσης νερού εφαρμόζοντας:
α) Μεθόδους εξοικονόμησης του νερού ύδρευσης
(π.χ. χρήσης «γκρι» νερών),
β) ελεγχόμενο σύστημα άρδευσης και
γ) αξιοποίηση των όμβριων υδάτων.
1.15. Οι φυτεύσεις σε όλη την έκταση του ακινήτου να
υλοποιηθούν ως προς τη διάταξη, την επιλογή και μίξη
των ειδών, το πρόγραμμα ανάπτυξης και συντήρησής
τους, επιτυγχάνοντας τους εξής στόχους:
i. Την οικολογική προσαρμογή - προαγωγή των οικολογικών συστημάτων, συμβάλλοντας ταυτόχρονα στην
αντιπλημμυρική και αντιδιαβρωτική προστασία του
ακινήτου.
ii. Τη συμβατότητα των φυτεύσεων με την τοπική φυτοκοινωνία και τις τοπικές βιοκλιματικές συνθήκες, εξα-
σφαλίζοντας χαμηλές απαιτήσεις σε νερό και λίπασμα.
iii. Τον περιορισμό του χλοοτάπητα στις απαραίτητες
για λειτουργικούς λόγους επιφάνειες του περιβάλλοντα
χώρου των κτιρίων.
iv. Τη διατήρηση της ευρωστίας των υφιστάμενων φυσικών οικοσυστημάτων.
1.16. Οι εγκαταστάσεις και τα επιμέρους έργα που
προκύπτουν από τον λεπτομερή τεχνικό σχεδιασμό
του κυρίως έργου και έπονται της παρούσας (όπως καθορίζονται στη παρ. 2 του άρθρου 7 του ν. 4014/2011)
αποτελούν συνοδά έργα και η περιβαλλοντική αδειοδότησή τους εκδίδεται από την αρμόδια αρχή κατόπιν
υποβολής και αξιολόγησης, είτε Τεχνικής Περιβαλλοντικής Μελέτης (ΤΕΠΕΜ) σύμφωνα με το άρθρο 7 του
ν. 4014/2011 (Α’ 209) όπως εκάστοτε ισχύει και το άρθρο 9 της υπό στοιχεία οικ.167563/ΕΥΠΕ/19-4-2013
(Β’ 964) απόφασης, είτε αίτησης τροποποίησης της απόφασης, σύμφωνα με τις οικείες διατάξεις.
1.17. Η διάστρωση του περιβάλλοντα χώρου του ακινήτου με μη υδατοπερατό υλικό, να περιορίζεται μόνο
στις επιφάνειες που εξυπηρετούν τις λειτουργικές ανάγκες του έργου. Όλες οι λοιπές σκληρές επιφάνειες να
διαμορφώνονται με διαπερατή επικάλυψη, με υλικά συναφή με αυτά του υφιστάμενου φυσικού περιβάλλοντος.
1.18. Απαγορεύεται η χρήση νερού από τις υφιστάμενες γεωτρήσεις εντός του ακινήτου, για την κάλυψη των
αναγκών του έργου.
2. Περιβαλλοντικοί όροι για την κατασκευή των έργων
2.1. Πριν την εγκατάσταση των εργοταξίων, στις προβλεπόμενες στη ΜΠΕ θέσεις, να εκπονηθεί και να υπο-
βληθεί στην αρμόδια περιβαλλοντική αρχή, Τεχνική
Περιβαλλοντική Μελέτη (ΤΕΠΕΜ) για τα ειδικά τεχνικά
και λειτουργικά χαρακτηριστικά τους, είτε συνολική είτε
ανά εργοτάξιο, στην οποία να εξειδικεύεται το χρονοδιάγραμμα των κατασκευαστικών εργασιών και του
ισοζυγίου χωματισμών, το είδος και μέγεθος των εργοταξιακών εγκαταστάσεων (έκταση κατάληψης, υποδο-
μές, μηχανήματα, διαχείριση αποβλήτων κ.λπ) καθώς
και λεπτομέρειες της λειτουργίας τους (ωράριο, μέτρα
περιορισμού εκπομπών θορύβου, δονήσεων, σκόνης,
διαδρομές κίνησης των εργοταξιακών οχημάτων από
και προς το έργο, κ.λπ.).
2.2. Μετά το πέρας των κατασκευαστικών εργασιών,
ο χώρος να αποκαθίσταται σύμφωνα τον σχεδιασμό
του έργου.
2.3 Να αποφεύγονται οι χωματουργικές εργασίες κατά
τη διάρκεια υψηλών βροχοπτώσεων, για τον περιορισμό
τυχόν εκπλύσεων. Σε κάθε περίπτωση να λαμβάνεται
μέριμνα για την αποφυγή διασποράς του αποτιθέμενου
υλικού.
2.4. Για την αντιμετώπιση τυχόν διαρροής καυσίμων
ή λιπαντικών να υπάρχουν αποθηκευμένα, κατάλληλα προσροφητικά υλικά (π.χ. πριονίδι, άμμος κ.λπ.).
Μετά την χρήση τους τα απορροφητικά υλικά να συλλέγονται σε κλειστούς περιέκτες και στη συνέχεια να υφί-
στανται διαχείριση σύμφωνα με τις ισχύουσες διατάξεις
για τη διαχείριση επικίνδυνων αποβλήτων.
2.5 Κατά τη λειτουργία των εργοταξίων να λαμβάνονται όλα τα μέτρα πυροπροστασίας και να διατίθενται
όλα τα μέσα για την αντιμετώπιση τυχόν περιστατικού
εκδήλωσης πυρκαγιάς.
2.6. Χρήση φυσικών πόρων και εξοικονόμηση ενέργειας.
i. Να εφαρμοστεί πρόγραμμα χρονικής και χωρικής
διάρθρωσης των χωματουργικών εργασιών, ώστε να
διασφαλίζεται η μέγιστη δυνατή επαναχρησιμοποίηση
των υλικών εκσκαφής.
ii. Μετά την εξάντληση των επαναχρησιμοποιούμενων
υλικών εκσκαφών, οι απαιτούμενες ποσότητες γαιωδών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ή αδρανών υλικών να λαμβάνονται από νομίμως λειτουργούσες εγκαταστάσεις της περιοχής του έργου.
2.7. Τα οικοδομικά υλικά που θα χρησιμοποιηθούν για
την κατασκευή των έργων να είναι φιλικά προς το περιβάλλον, απαλλαγμένα οργανικών διαλυτών και άλλων
ουσιών επιβλαβών για την υγεία και το περιβάλλον (δηλ.
ενώσεις που περιέχουν υδράργυρο, αρσενικό, κάδμιο,
κ.λπ.) και που συμπεριλαμβάνονται στην απόφαση του
Ανώτατου Χημικού Συμβουλίου 1100/91/91 (Β’ 1008)
και στις υπ’ αρ. 475/2002/03 (Β’ 208) και 121/2003/03
υπουργικές αποφάσεις (Β’ 1045).
2.8. Οι ανάγκες του έργου σε σκυρόδεμα, να καλύπτονται κατά προτεραιότητα από νομίμως λειτουργούσες
υφιστάμενες μονάδες. Εάν αυτό δεν καθίσταται δυνατό,
παρέχεται η δυνατότητα εγκατάστασης προσωρινής μονάδας παραγωγής σκυροδέματος μετά από υποβολή,
αξιολόγηση και έγκριση Τεχνικής Περιβαλλοντικής Μελέτης (ΤΕΠΕΜ) σύμφωνα με την παρ. 2 του άρθρου 7 του
ν. 4014/2011 (ή ένταξη της προσωρινής μονάδας στην
ΤΕΠΕΜ για τα εργοτάξια). Στη μελέτη αυτή να αιτιολογείται η αδυναμία κάλυψης των αναγκών σε σκυρόδεμα
από υφιστάμενες μονάδες και να εξειδικεύεται ο τρόπος
συμμόρφωσης με τους ακόλουθους τουλάχιστον όρους
i. Η μονάδα παραγωγής σκυροδέματος να εγκαθίσταται και να λειτουργεί μόνο για το χρόνο που είναι απο-
λύτως απαραίτητη και να απομακρύνεται αμέσως μετά
την ολοκλήρωση των εργασιών.
ii. Το σκυρόδεμα να παράγεται σε κλειστό σύστημα.
iii. Οι μεταφορές και ζυγίσεις αδρανών και τσιμέντου
να γίνονται με κλειστές μεταφορικές ταινίες ή κοχλίες
που αποκονιώνονται μέσω φίλτρων.
iv. Η κατάληψη χώρου για αποθήκευση των αδρανών
παραγωγής σκυροδέματος να ελαχιστοποιείται με τη
χρήση κατάλληλων σιλό.
v. Τα σιλό αποθήκευσης τσιμέντου να διαθέτουν κατάλληλα φίλτρα αποκονίωσης (σακόφιλτρα).
vi. Για τη διαχείριση των αποβλήτων παραγωγής σκυροδέματος να χρησιμοποιούνται δεξαμενές καθίζησης.
2.9. Απαγορεύεται η ανεξέλεγκτη πλύση εξοπλισμού
παραγωγής ή μεταφοράς σκυροδέματος και η απόρριψη
υπολειμμάτων. Τα υγρά υπολείμματα να επιστρέφονται
με ευθύνη του προμηθευτή στην εγκατάσταση παραγωγής του σκυροδέματος.
2.10. Διαχείριση στερεών αποβλήτων.
2.10.1. Τα πλεονάζοντα υλικά εκσκαφής να απομακρύνονται άμεσα από τα μέτωπα εκτέλεσης των εργασιών,
ενώ τα επαναχρησιμοποιούμενα υλικά να αποτίθενται
σε προκαθορισμένες θέσεις λαμβάνοντας μέτρα μη διασκορπισμού.
2.10.2. Η διαχείριση των αποβλήτων από εκσκαφές,
κατασκευές και κατεδαφίσεις να πραγματοποιείται
σύμφωνα με τον ν. 4819/2021 (Β’ 129) και την υπό στοιχεία 36259/1757/Ε103/2010 (Β’ 1312) κοινή υπουργική
απόφαση.
2.10.3. Εφόσον απαιτηθεί απόθεση πλεοναζόντων
υλικών εκσκαφής σε αποθεσιοθαλάμους, αυτοί δύναται να χωροθετηθούν κατόπιν τήρησης της διαδικασίας
υποβολής, αξιολόγησης και έγκρισης Τεχνικής Περιβαλλοντικής Μελέτης (ΤΕΠΕΜ) σύμφωνα με την παρ. 2 του
άρθρου 7 του ν. 4014/2011.
2.10.4. Επιτρέπεται η προσωρινή εγκατάσταση μονάδων διαχείρισης ΑΕΚΚ (προσωρινή απόθεση, θραύση,
διαλογή κ.ά.), μετά από υποβολή, αξιολόγηση και έγκριση ΤΕΠΕΜ σύμφωνα με την παρ. 2 του άρθρου 7 του
ν. 4014/2011. Στη μελέτη αυτή να εξειδικεύεται ο τρόπος
συμμόρφωσης με τους ακόλουθους όρους:
i. Η μονάδα να διαχειρίζεται αποκλειστικά τα ΑΕΚΚ που
προέρχονται από εργασίες κατασκευής του έργου και να
λειτουργεί μόνο για όσο χρονικό διάστημα διαρκούν οι
εργασίες αυτές, ενώ τα παραγόμενα προϊόντα δομικών
κατασκευών να επαναχρησιμοποιούνται στις κατασκευαστικές εργασίες.
ii. Οι επιμέρους δραστηριότητες της μονάδας, όπως
φορτώσεις/εκφορτώσεις, προσωρινές αποθέσεις, θραύση και διαλογή υλικών να υπόκειται στους περιβαλλο-
ντικούς όρους της παρούσας περί ελαχιστοποίησης της
εκπομπής σκόνης.
iii. Κατά τη λειτουργία της μονάδας να εφαρμόζονται οι
ισχύουσες διατάξεις διαχείρισης των ΑΕΚΚ [ν. 4819/2021
(Β’ 129) και Κ.Υ.Α. 36259/1757/Ε103/2010 (Β’ 131), όπως
εκάστοτε ισχύουν], ιδίως αναφορικά με τα είδη και
τους κωδικούς ΕΚΑ των εισερχόμενων αποβλήτων
(περιλαμβανόμενου του αποκλεισμού όσων αποβλήτων περιέχουν επικίνδυνες ουσίες) και τους χρόνους
παραμονής.
iv. Στην ως άνω ΤΕΠΕΜ να διευκρινίζονται τα είδη, οι
εκτιμώμενες ποσότητες και ο τρόπος διάθεσης του συνόλου των υλικών, καθώς και οι υποχρεώσεις υποβολής
στοιχείων και εκθέσεων κατά τις απαιτήσεις της σχετικής
ισχύουσας νομοθεσίας.
2.10.5. Απαγορεύεται η κάθε μορφής καύση υλικών
(λάστιχα, λάδια, κ.λπ.).
2.10.6. Οι εργοταξιακοί χώροι να διαθέτουν κάδους
στους οποίους συλλέγονται τα αστικά στερεά απόβλητα
των εργαζομένων στα εργοτάξια.
2.10.7. Η διαχείριση των μη επικίνδυνων στερεών αποβλήτων να πραγματοποιείται σύμφωνα με τις διατάξεις
του ν. 4819/2021 (Α’ 129), όπως εκάστοτε ισχύει.
2.10.8. Η διαχείριση των επικίνδυνων αποβλήτων
να πραγματοποιείται σύμφωνα με τις διατάξεις του
ν. 4819/2021 (Α’ 129), του ν. 4685/2020 (Α’ 92) και των
υπ’  αρ. 13588/725/2006 (Β’  383), 24944/1159/2006
(Β’ 791) και 62952/5384/2016 (Β’ 4326) κοινών υπουργικών αποφάσεων.
2.10.9. Απαγορεύεται η απόθεση υλικών, έστω και προσωρινή, σε δασικές εκτάσεις, εντός οριοθετημένων και
μη ρεμάτων, καθώς και στις ζώνες αιγιαλού και παραλίας.
2.11. Διαχείριση υγρών αποβλήτων.
2.11.1. Απαγορεύεται η ρύπανση των επιφανειακών και
υπόγειων υδάτων από κάθε είδους απορροές, καθώς και
η απόρριψη οποιωνδήποτε μη βιοδιασπώμενων ουσιών
επί του εδάφους.
2.11.2. Για την εξυπηρέτηση του προσωπικού κατασκευής των έργων να προβλέπεται ικανός αριθμός χη-
μικών τουαλετών.
2.12. Για τον περιορισμό των εκπομπών στην ατμόσφαιρα.
2.12.1. Όλα τα οχήματα να διαθέτουν ισχύον πιστοποιητικό συμμόρφωσης με τα εκάστοτε όρια αερίων ρύπων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
2.12.2. Σε κάθε κατασκευαστική δραστηριότητα κατά
την οποία υπάρχει πιθανότητα εκπομπής σκόνης ή οσμηρών ουσιών, να λειτουργεί εξοπλισμός αντιρρύπανσης
που εξασφαλίζει τη μείωση αυτών των εκπομπών εντός
των επιτρεπόμενων θεσμοθετημένων ορίων.
2.12.3. Οι φορτώσεις - αποθέσεις χαλαρών υλικών και
οι διαδρομές των οχημάτων κατασκευής εντός και εκτός
της ζώνης κατασκευής των έργων, ιδιαίτερα κατά τις ξηρές περιόδους του έτους, να γίνονται υπό διαβροχή ή με
ισοδύναμο τρόπο περιορισμού της σκόνης.
2.12.4. Η πλύση μηχανημάτων και οχημάτων του εργοταξίου να γίνεται αποκλειστικά σε διαμορφωμένους
χώρους με στεγανό, κεκλιμένο δάπεδο, εγκάρσιο οχετό συλλογής και δεξαμενή καθίζησης. Η διαχωριζόμενη
ελαιώδης φάση να υφίσταται διαχείριση ως επικίνδυνο
απόβλητο. Απαγορεύεται η απόρριψη του προερχόμενου από την πλύση νερού, στο υδρογραφικό δίκτυο.
2.12.5. Οι αδιάστρωτες διαδρομές οχημάτων να διαβρέχονται τακτικά, όταν οι κλιματικές συνθήκες το απαι-
τούν, προκειμένου να αποτρέπεται η εκπομπή σκόνης.
2.12.6. Η εναπόθεση υλικών σε σωρούς, με μέγιστο
επιτρεπόμενο ύψος δύο (2) μέτρα να γίνεται από το ελάχιστο δυνατό ύψος.
2.12.7. Η εκπομπή σκόνης από προσωρινούς σωρούς
υλικών στη ζώνη των έργων, να περιορίζεται είτε με κάλυψη αυτών, είτε με διαβροχή τους, είτε με χρήση δια-
λυμάτων που στερεοποιούν προσωρινά την εξωτερική
επιφάνεια του σωρού.
2.13. Μέτρα για τη μείωση του θορύβου.
2.13.1 Να τηρούνται τα όρια θορύβου, σύμφωνα με
το 1180/81 π.δ. (Α’ 293) και οι λοιπές διατάξεις της κείμενης νομοθεσίας (π.χ. χρησιμοποίηση μηχανημάτων και
συσκευών εργοταξίου που φέρουν τη σήμανση CE και
αναγραφή της εγγυημένης στάθμης ηχητικής ισχύος,
τήρηση των ωρών κοινής ησυχίας, χρήση προσωρινών
αντιθορυβικών πετασμάτων στους χώρους πρόκλησης
υψηλής στάθμης θορύβου κ.λπ.).
2.13.2 Για κάθε μονάδα του εξοπλισμού που υπόκειται
σε οριοθέτηση ή επισήμανση εκπεμπόμενου θορύβου
σύμφωνα με την ισχύουσα νομοθεσία, να διεξάγεται
έλεγχος ανταπόκρισης στις σχετικές υποχρεώσεις από
τον υπεύθυνο της κατασκευής. Τα σχετικά στοιχεία
(δήλωση συμμόρφωσης κ.ά.) να φυλάσσονται στο εργοτάξιο για όλη τη διάρκεια χρήσης κάθε τέτοιας μο-
νάδας. Δεν επιτρέπεται η χρησιμοποίηση εξοπλισμού
κατασκευής που δεν ανταποκρίνεται στις σχετικές με
το θόρυβο υποχρεώσεις.
2.13.3 Να χρησιμοποιούνται κινητά ηχομονωτικά πετάσματα γύρω από τα σημεία εκπομπής υψηλής στάθμης
θορύβου (π.χ. χρήση αεροσφυρών, αεροσυμπιεστών ή
άλλου θορυβώδους εξοπλισμού) εφόσον βρίσκονται
κοντά σε ευαίσθητες χρήσεις.
2.13.4 Να αποφεύγεται η ταυτόχρονη λειτουργία περισσότερων του ενός θορυβωδών μηχανημάτων, εφό-
σον αυτό δεν παρακωλύει τις κατασκευαστικές εργασίες.
2.13.5 Σταθερές μηχανολογικές εγκαταστάσεις, οι
οποίες λόγω των λειτουργικών χαρακτηριστικών τους
προκαλούν κραδασμούς ή δονήσεις, να εδράζονται σε
αντικραδασμικά πέλματα ή ειδικές ελαστικές αντιδονητικές στρώσεις προς αποφυγή σχετικών οχλήσεων και
διάδοσης εδαφομεταφερόμενου θορύβου.
2.13.6 Η εγγυημένη στάθμη ακουστικής ισχύος του
εξοπλισμού των μηχανημάτων του εργοταξίου να μην
υπερβαίνει την επιτρεπόμενη στάθμη ακουστικής ισχύος
που ορίζεται με την υπ’ αρ. 37393/2028/2003 (Β’ 1418)
κοινή υπουργική απόφαση.
2.13.7 Η ταχύτητα κίνησης των οχημάτων του εργοταξίου εντός του ακινήτου να μην υπερβαίνει τα 30 χλμ/
ώρα.
2.14 Περιορισμός των επιπτώσεων στο φυσικό περιβάλλον.
2.14.1 Να γίνει έγκαιρη οριοθέτηση της ζώνης κατάληψης των κατασκευαστικών εργασιών, ώστε να αποτραπεί
κάθε επέμβαση, έστω και προσωρινή, εκτός αυτής.
2.14.2 Να περιοριστεί κατά το δυνατόν η αποψίλωση
της υφιστάμενης βλάστησης 2.2.14.3. Να ληφθούν μέτρα
για την ανεμπόδιστη κίνηση της πανίδας.
2.14.4 Οι θορυβώδεις κατασκευαστικές εργασίες να
εκτελούνται εκτός της αναπαραγωγικής περιόδου της
ορνιθοπανίδας της περιοχής (Απρίλιο- Μάιο).
2.14.5 Ο φωτισμός των εργοταξιακών χώρων να περιοριστεί στα σημεία όπου αυτό κρίνεται απαραίτητο
για την ομαλή εκτέλεση των εργασιών και την ασφάλεια
του προσωπικού.
2.15. Λοιπά θέματα κατασκευής.
2.15.1. Να ελέγχεται η ταπείνωση της υπόγειας στάθμης του νερού κατά την θεμελίωση των κτιριακών εγκα-
ταστάσεων για την πιθανή διείσδυση της θάλασσας στην
υπόγεια υδροφορία και να λαμβάνονται μέτρα αποτροπής της υφαλμύρινσης του παράκτιου υδροφορέα.
2.15.2. Να λαμβάνονται τα απαραίτητα μέτρα πρόληψης εργοταξιακών ατυχημάτων.
2.15.3. Σε περίπτωση που εργασίες κατασκευής εκτελούνται κατά τη θερινή περίοδο, να ενημερώνεται αρ-
μοδίως η Πυροσβεστική Υπηρεσία.
3. Όροι για τη λειτουργία του έργου.
3.1. Κατά την λειτουργία του έργου να εφαρμοστεί
Σύστημα Ενεργειακής Διαχείρισης (ΣΕΔ).
3.2. Οι εξωτερικές μονάδες των κλιματιστικών μηχανημάτων να είναι τοποθετημένες σε μη προσβάσιμα από το
κοινό σημεία και να μην προκαλούν οπτική και ηχητική
όχληση.
3.3. Κατά την λειτουργία των κολυμβητικών δεξαμενών,
να εφαρμόζονται οι όροι της απόφασης του Υπουργού
Κοινωνικών Ασφαλίσεων υπό στοιχεία Γ1/443/73/1973
(Β’ 87), καθώς και οι σχετικές εγκύκλιοι της Διεύθυνσης
Υγ. Μηχανικής και Υγιεινής Περιβάλλοντος του τέως
Υπουργείου Υγείας και Κοινωνικής Αλληλεγγύης.
3.4. Οι εγκαταστάσεις του έργου να διαθέτουν κατάλληλο σύστημα πυρανίχνευσης, πυροπροστασίας και πυ-
ρόσβεσης, το οποίο να συντηρείται σε τακτά χρονικά
διαστήματα και να ελέγχεται αρμοδίως.
3.5. Διαχείριση στερεών αποβλήτων
3.5.1. Η διαχείριση των στερεών αποβλήτων κατά τη
λειτουργία του έργου, να πραγματοποιείται με οργανωμένο και περιβαλλοντικά ορθό τρόπο, σύμφωνα με
Σχέδιο Διαχείρισης Στερεών Αποβλήτων (ΣΔΣΑ) το οποίο
επικαιροποιείται, λαμβάνοντας υπόψη τις τροποποιήσεις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
Οδηγιών στο πλαίσιο της κυκλικής οικονομίας και σε
κάθε περίπτωση θα συνάδει με το εκάστοτε ισχύον Εθνικό και οικείο Περιφερειακό Σχέδιο Διαχείρισης Αποβλή-
των (ΕΣΔΑ και ΠΕΣΔΑ).
3.5.2. Τα μη ανακυκλώσιμα αστικά στερεά απόβλητα
να συγκεντρώνονται σε ειδικούς κάδους και να παραδίδονται στην υπηρεσία καθαριότητας του οικείου Δήμου,
βάσει σχετικής σύμβασης. Οι κάδοι να διατηρούνται σε
άριστη κατάσταση με τακτικό πλύσιμο και απολύμανση.
3.5.3. Η διαχείριση των ανακυκλώσιμων αποβλήτων
που εμπίπτουν στις διατάξεις του ν. 4819/2021 (Α’ 129) να
πραγματοποιείται σύμφωνα με τις διατάξεις του νόμου
αυτού και τις κανονιστικές πράξεις που έχουν εκδοθεί
κατ’ εξουσιοδότησή του ν. 2939/2001 (Α’ 179), όπως
κάθε φορά ισχύουν, και σύμφωνα με τους όρους και τις
προϋποθέσεις των αντίστοιχων εγκεκριμένων από τον
Ελληνικό Οργανισμό Ανακύκλωσης (ΕΟΑΝ) συστημάτων
εναλλακτικής διαχείρισης (ΣΕΔ).
Ειδικότερα:
i. Η διαχείριση των αποβλήτων συσκευασίας των προϊόντων που χρησιμοποιούνται κατά τη λειτουργία του
έργου, να πραγματοποιείται σύμφωνα με τα προβλεπόμενα στο μέρος Γ του ν. 4819/2021 (Α’ 129).
ii. Η διαχείριση των αποβλήτων ηλεκτρικού και ηλεκτρονικού εξοπλισμού, των αποβλήτων ηλεκτρικών
στηλών και συσσωρευτών και των μεταχειρισμένων
ελαστικών οχημάτων να γίνεται μέσω εγκεκριμένων
συστημάτων εναλλακτικής διαχείρισης, σύμφωνα με
τις διατάξεις αντίστοιχα των υπό στοιχεία Η.Π. 23615/
651/Ε.103/2014 (Β’ 1184) και 41624/2057/Ε103/2010
(Β’ 1625) κοινών υπουργικών αποφάσεων και του 109/
2004 π.δ. (Α’ 75).
iii. Τα απόβλητα έλαια να αποθηκεύονται προσωρινά,
συσκευασμένα σε κατάλληλα δοχεία, σύμφωνα με τα
προβλεπόμενα στην υπό στοιχεία Η.Π. 24944/1159/2006
(Β’ 791) κοινή υπουργική απόφαση, να παραλαμβάνονται
από κατάλληλα αδειοδοτημένο συλλέκτη και να οδηγούνται μέσω εγκεκριμένου συστήματος εναλλακτικής
διαχείρισης προς αναγέννηση. Η διαχείρισή τους να γίνεται σύμφωνα με το π.δ. 82/2004 (Α’ 64).
iv. Τα απόβλητα εκσκαφών, κατασκευών και κατεδαφίσεων να υφίστανται διαχείριση σύμφωνα με την υπό
στοιχεία 36259/1757/Ε103/10 (Β’ 1312) κοινή υπουργική
απόφαση.
3.5.4. Για τη διαχείριση των αποβλήτων τροφίμων ο
φορέας του έργου υποχρεούται να τηρεί τις υποχρεώσεις
που απορρέουν από τις διατάξεις του άρθρου 20 του
ν. 4819/2021 (Α’ 129).
3.5.5. Η διαχείριση των βιολογικών αποβλήτων (βιοαπόβλητα) να πραγματοποιείται σύμφωνα με τα προβλε-
πόμενα από τις διατάξεις του άρθρου 50 του ν. 4819/
2021 (Α’ 129).
3.5.6. Η συλλογή και μεταφορά των επικίνδυνων αποβλήτων από την εγκατάσταση να γίνεται αποκλειστικά
και μόνο από εταιρείες που διαθέτουν την προβλεπόμενη στο άρθρο 7, παρ. Β.β.1, της υπό στοιχεία Η.Π.
13588/725/2006 (Β’ 383) κοινής υπουργικής απόφασης
και το άρθρο 52 του ν. 4819/2021 (Α’ 129), άδεια συλλογής και μεταφοράς.
3.5.7. Όλα τα παραγόμενα μη επικίνδυνα στερεά απόβλητα, που αποθηκεύονται προσωρινά, να παραδίδο-
νται σε οργανισμό/επιχείρηση, ο/η οποίος/α πρέπει να
πληροί τις απαιτήσεις του άρθρου 52 του ν. 4819/2021
(Α’ 129).
3.5.8. Όλα τα παραγόμενα επικίνδυνα απόβλητα να
αποθηκεύονται σε χώρους, οι οποίοι να πληρούν τις
απαιτήσεις του κεφαλαίου 2 του Παραρτήματος της υπό
στοιχεία Η.Π. 24944/1159/2006 (Β’ 791) κοινής υπουργικής απόφασης. Ακολούθως τα εν λόγω απόβλητα να
παραδίδονται σε οργανισμό/επιχείρηση, ο/η οποίος/α
πρέπει να διαθέτει άδεια συλλογής και μεταφοράς επικίνδυνων αποβλήτων, σύμφωνα με τα προβλεπόμενα
στο άρθρο 52 του ν. 4819/2021 (Α’ 129).
3.5.9. Για την παράδοση αποβλήτων σε τρίτους, να
υπάρχουν τα σχετικά παραστατικά για την παρακολούθηση της περαιτέρω διαχείρισης των αποβλήτων εκτός
της εγκατάστασης.
3.5.10. Τα απόβλητα βρώσιμων ελαίων από τους χώρους εστίασης του έργου να οδηγούνται σε λιποσυλλέ-
κτη, όπου μετά τον διαχωρισμό τους, τα λίπη και τα έλαια
συλλέγονται σε κατάλληλα δοχεία και διατίθενται προς
αξιοποίηση σε αδειοδοτημένη εγκατάσταση διαχείρισης
αποβλήτων, ενώ η υδατική φάση οδηγείται στην Ε.Ε.Λ.
3.5.11. Τα απόβλητα κήπων (κωδικός ΕΚΑ 20 02 01)
οδηγούνται σε μονάδα κομποστοποίησης στην προβλεπόμενη στη ΜΠΕ θέση (νότιο άκρο του ακινήτου,
εντός της Ζώνης Ι). Για τη λειτουργία της να λαμβάνονται
τουλάχιστον τα εξής μέτρα:
i. Κατάλληλη περίφραξη και απαγόρευση της πρόσβασης του κοινού στο χώρο της μονάδας.
ii. Περιμετρική φύτευση του χώρου με κατάλληλα φυτά
προσαρμοσμένα στο φυσικό περιβάλλον της περιοχής.
iii. Επαρκή ηλεκτροφωτισμό.
iv. Τακτική επιθεώρηση της εγκατάστασης, του περιβάλλοντος χώρου και του εξοπλισμού σύμφωνα με
καθορισμένο πρόγραμμα ελέγχου λειτουργίας της εγκατάστασης.
3.5.12. Ο φορέας του έργου οφείλει να υποβάλει στο
Ηλεκτρονικό Μητρώο Αποβλήτων (ΗΜΑ) μέχρι το τέλος
Μαρτίου του επόμενου έτους, ετήσια έκθεση παραγωγού αποβλήτων (επικίνδυνων και μη) σύμφωνα με το άρ-
θρο 11, παρ. 4.γ της Κ.Υ.Α. 13588/725/06 (Β’ 383) κοινής
υπουργικής απόφασης σε συνδυασμό με τα οριζόμενα
στην υπό στοιχεία Η.Π. 24944/1159/06 (Β’ 791) κοινή
υπουργική απόφαση.
3.6. Διαχείριση υγρών αποβλήτων.
3.6.1. Τα παραγόμενα υγρά απόβλητα (περίπου 510m³/d
την περίοδο αιχμής), να οδηγούνται στην Εγκατάσταση
Επεξεργασίας Λυμάτων (Ε.Ε.Λ.) του έργου.
3.6.2. Tα υγρά απόβλητα μετά την επεξεργασία τους
να διατίθενται ως εξής:
- Υπεδάφια διάθεση, έως 230m3/d την περίοδο αιχμής
(εμπλουτισμός με τη μέθοδο της διήθησης δια μέσου
στρώματος εδάφους).
- Επιφανειακή άρδευση 280m3/d την περίοδο αιχμής, για άρδευση του περιβάλλοντος χώρου, έκτασης
52 στρεμμάτων (αστική και περιαστική επαναχρησιμοποίηση).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
3.6.3. Το νερό των κολυμβητικών δεξαμενών και των
υδάτινων επιφανειών του έργου να οδηγείται στην Ε.Ε.Λ.,
αφού προηγηθεί αποχλωρίωση.
3.6.4. Ο χώρος της Ε.Ε.Λ. να είναι περιφραγμένος και να
φέρει κατάλληλη σήμανση, προκειμένου να εμποδίζεται
η είσοδος ζώων ή αναρμοδίων ατόμων. Το σύνολο του
εξοπλισμού να είναι ορατό και επισκέψιμο.
3.6.5. Να εγκατασταθεί εφεδρικός μηχανολογικός εξοπλισμός (αεροσυμπιεστές, αντλίες, συσκευές απολύμαν-
σης κ.λπ.) με τους αντίστοιχους αυτοματισμούς για την
εναλλάξ λειτουργία, καθώς και σήμανση συναγερμού σε
περίπτωση βλάβης και εφεδρική πηγή ενέργειας αυτόματης τροφοδότησης της εγκατάστασης, σε περίπτωση
διακοπής του ηλεκτρικού ρεύματος.
3.6.6. Να τηρούνται οι όροι και περιορισμοί της υπ’ αρ.
οικ.145116/2011 (Β’ 354) κοινής υπουργικής απόφασης,
όπως εκάστοτε ισχύει, καθώς και οι γενικές υποχρεώσεις
που ορίζονται στο άρθρο 12 αυτής. Ειδικότερα τα ποιοτικά χαρακτηριστικά των υγρών αποβλήτων στην έξοδο
των συστημάτων επεξεργασίας να βρίσκονται εντός των
καθορισμένων ορίων του Πίνακα 3 του Παραρτήματος Ι
της προαναφερόμενης κοινής υπουργικής απόφασης και να τηρούνται τα όρια του Παραρτήματος της
υπ’ αρ. οικ. 1811/2011 (Β’ 3322) υπουργικής απόφασης.
3.6.7. Να διακόπτεται η διάθεση των επεξεργασμένων
υγρών αποβλήτων όταν δεν ικανοποιούνται τα θεσμοθετημένα όρια ποιότητας και να λαμβάνονται τα απαραί-
τητα μέτρα αποκατάστασης του περιβάλλοντος εφόσον
διαπιστωθεί βλάβη.
3.6.8. Η ημερήσια ποσότητα των επεξεργασμένων
υγρών αποβλήτων που διατίθενται για άρδευση του
περιβάλλοντος χώρου του ακινήτου δεν πρέπει να υπερβαίνει τις ανάγκες των φυτών.
3.6.9. Τα όρια εκσκαφής των υπεδάφιων πεδίων να
απέχουν τουλάχιστον 30μ. από φρέατα και 6μ. από θεμέλια κτιρίων.
3.6.10. Να διασφαλίζεται επαρκές πάχος στρώματος
εδάφους από τον πυθμένα των υπεδάφιων πεδίων έως
τον υδροφόρο ορίζοντα.
3.6.11. Η παραγόμενη ιλύς και τα εσχαρίσματα που
προκύπτουν από την επεξεργασία των υγρών αποβλήτων να απομακρύνονται ανά τακτά χρονικά διαστήμα-
τα από νομίμως λειτουργούντα εξωτερικό συνεργάτη
και να παραδίδεται σε αδειοδοτημένη εγκατάσταση
για περαιτέρω διαχείριση, σύμφωνα με τα οριζόμενα
στον ν. 4819/2021 (Α’ 129). Η όλη διαδικασία από τη
συλλογή έως την ασφαλή διάθεση των προαναφερόμενων αποβλήτων να πιστοποιείται από τα σχετικά πα-
ραστατικά (π.χ. ζυγολόγιο), που πρέπει να είναι διαθέσιμα στις αρμόδιες προς έλεγχο υπηρεσίες, όποτε αυτά
ζητηθούν.
3.6.12. Να πραγματοποιείται τακτική συντήρηση
της Ε.Ε.Λ. και των αποχετευτικών δικτύων εντός του
ακινήτου.
3.6.13. Να τηρούνται οι ισχύουσες διατάξεις οι οποίες
αναφέρονται στη συχνότητα, το σημείο συλλογής των
δειγμάτων, τον αριθμό αυτών κ.λπ.
3.6.14. Δεν επιτρέπεται η εισαγωγή όμβριων υδάτων
στο σύστημα επεξεργασίας υγρών αποβλήτων.
3.6.15. Ο φορέας του έργου οφείλει να ορίσει υπεύθυνο για την λειτουργία της Ε.Ε.Λ. και των αρδευτικών
δικτύων των επαναχρησιμοποιούμενων εκροών της, τα
στοιχεία του οποίου να αναγράφονται μαζί με τα στοιχεία
επικοινωνίας του σε ευανάγνωστη πινακίδα στο χώρο
της εγκατάστασης.
3.6.16. Ο φορέας του έργου να λαμβάνει όλα τα αναγκαία μέτρα για την αποφυγή διαρροών ανεπεξέργα-
στων ή μερικώς επεξεργασμένων υγρών αποβλήτων,
προς τα υδάτινα συστήματα (επιφανειακά και υπόγεια)
και το έδαφος.
3.6.17. Ο φορέας του έργου είναι υπεύθυνος για την
παροχή εκπαίδευσης προς τους εργαζόμενους στην
Ε.Ε.Λ. για την τήρηση των κανόνων και την εφαρμογή
των μέτρων ασφαλείας κατά τη λειτουργία της εγκατάστασης.
3.7. Να εξεταστεί η δυνατότητα κατασκευής ομβροδεξαμενών για την συλλογή των υδάτων απορροής των
οροφών των κτιριακών εγκαταστάσεων για την άρδευση
του περιβάλλοντα χώρου είτε την πυρόσβεση.
3.8. Λειτουργία ηλεκτρομηχανολογικού εξοπλισμού.
3.8.1 Όλες οι θορυβώδεις εγκαταστάσεις και λειτουργίες (π.χ. εγκαταστάσεις επεξεργασίας υγρών αποβλήτων,
αντλιοστάσια, εξαεριστήρες) σύμφωνα με την παρ. Ζ2
του άρθρου 1 του από 20.1.1988 π.δ. (Δ’ 61), όπως εκάστοτε ισχύει, να είναι ηχητικά μονωμένες και τοποθετη-
μένες σε ικανή απόσταση από τους χώρους ανάπαυσης
των φιλοξενουμένων, ώστε η στάθμη θορύβου μέσα
σε αυτούς τους χώρους (με ανοιχτές πόρτες και παράθυρα) να μην ξεπερνά τα 35 dB(Α). Σε κάθε περίπτωση
σε ότι αφορά τις απαιτούμενες προδιαγραφές άνεσης
εντός των χώρων των τουριστικών εγκαταστάσεων και
τα απαραίτητα μέτρα ηχομόνωσης και ηχοπροστασίας
θα πρέπει να τηρούνται κατ’ ελάχιστον αυτά που αναφέρονται στον Κτηριοδομικό Κανονισμό. Το ανώτατο
επιτρεπόμενο όριο της στάθμης θορύβου που εκπέμπεται στο περιβάλλον από τις Τουριστικές Εγκαταστάσεις
μετρούμενο στα όρια του γηπέδου του έργου είναι τα
50dB(Α). Για το σκοπό αυτό να γίνεται έλεγχος και τακτική
συντήρηση των μηχανημάτων για τον περιορισμό του
εκπεμπόμενου θορύβου.
3.8.2 Τα μηχανήματα που κατά την λειτουργία τους
δύναται να προκαλέσουν δονήσεις, να εδράζονται σε
πιστοποιημένη κατάλληλη αντικραδασμική βάση.
3.8.3 Να ελαχιστοποιούνται οι εκπομπές αερίων ρύπων
με την εφαρμογή βέλτιστων τεχνικών στα συστήματα
θέρμανσης, κλιματισμού, αερισμού κ.λπ. Συγκεκριμένα
οι έξοδοι απαερίων να συμμορφώνονται πλήρως με την
ισχύουσα εθνική και ευρωπαϊκή νομοθεσία σε ότι αφορά
τα όρια εκπομπών.
3.8.4 Η λειτουργία, συντήρηση και ρύθμιση της
εγκατάστασης των λεβήτων παραγωγής ζεστού νερού
και θέρμανσης των κτιρίων να είναι σύμφωνη με την
υπ’ αρ. 189533/2011 (Β’ 2654) απόφαση, όπως εκάστοτε ισχύει και να πραγματοποιούνται μετρήσεις, προκει-
μένου να ελέγχεται η τήρηση των οριακών τιμών των
παραμέτρων καυσαερίων: απώλειες θερμότητας, περιεκτικότητα σε CO και NOx, Ο2 (μόνο για πιεστικούς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
καυστήρες), δείκτης αιθάλης. Η συντήρηση της εγκατάστασης του συστήματος να γίνεται μια φορά ετησίως για
τις εγκαταστάσεις θέρμανσης των κτιρίων και μια φορά
ανά εξάμηνο για τις εγκαταστάσεις παραγωγής ζεστού
νερού ή ατμού και να λαμβάνεται φύλλο συντήρησης.
Για τις εγκαταστάσεις θέρμανσης των κτιρίων με συνολική εγκατεστημένη ισχύ μεγαλύτερη από 400 kW όπως
ορίζεται στην υπ’ αρ. 189533/2011 (Β’ 2654 απόφαση),
όπως εκάστοτε ισχύει, να πραγματοποιείται έλεγχος και
να διενεργούνται μετρήσεις, τουλάχιστον μια φορά το
μήνα. Τα αποτελέσματα να καταχωρούνται σε βιβλίο
μετρήσεων καυσαερίων, θεωρημένο από την αρμόδια
Υπηρεσία της Διεύθυνσης Περιβάλλοντος και Χωρικού
Σχεδιασμού της Π.Ε Χαλκιδικής.
3.8.5 Εφόσον το έργο περιλαμβάνει μονάδες καύσης
με ονομαστική θερμική ισχύ από 1 MW έως 50 MW
(ηλεκτροπαραγωγά ζεύγη, λέβητες κ.α.), ο φορέας του
έργου υποχρεούται να τηρεί τις διατάξεις της υπ’ αρ. οικ.
6164/2018 κοινής υπουργικής απόφασης (Β’ 1107).
3.8.6 Για τις μονάδες καύσης που εμπίπτουν στο πεδίο
εφαρμογής τόσο της υπ’ αρ. 6164/2018 (Β’ 1107) κοινής
υπουργικής απόφασης όσο και της υπ’ αρ. 189533/2011
(Β’ 2654) κοινής υπουργικής απόφασης, να τηρούνται οι
διατάξεις βάσει των οποίων καθορίζονται αυστηρότερες οριακές τιμές εκπομπής και μεγαλύτερη συχνότητα
μετρήσεων.
3.8.7 Στις εγκαταστάσεις σταθερού εξοπλισμού ψύξης
ή κλιματισμού, οι οποίες περιέχουν ελεγχόμενες ουσίες με φορτίο ψυκτικού ρευστού άνω των τριών κιλών,
να ελέγχονται ετησίως σύμφωνα με την υπό στοιχεία
37411/1829/Ε103/2007 (Β’  1827) κοινή υπουργική
απόφαση και να υποβάλλεται Δελτίο Ψυκτικής Εγκατάστασης στη Διεύθυνση Κλιματικής Αλλαγής και Ποι-
ότητας Ατμόσφαιρας του Υπουργείου Περιβάλλοντος
και Ενέργειας.
3.8.8 Για τους μετασχηματιστές των εγκαταστάσεων,
είτε ανήκουν στον φορέα του έργου, είτε στον πάροχο
ηλεκτρικής ενέργειας, ισχύουν τα ακόλουθα:
i. Ο κάθε μετασχηματιστής να είναι εγκατεστημένος
εντός κατάλληλης λεκάνης ασφαλείας.
ii. Ο ενεργός όγκος της λεκάνης ασφαλείας κάθε μετασχηματιστή να είναι ίσος με τον όγκο των περιεχόμενων
στον μετασχηματιστή διηλεκτρικών ελαίων.
iii. Απαγορεύεται η χρήση διηλεκτρικών ελαίων, τα
οποία περιέχουν πολυχλωριωμένα διφαινύλια (PCBs)
και πολυχλωριωμένα τριφαινύλια (PCTs).
3.8.9 Η διαχείριση, ανάκτηση, αποθήκευση καθώς
και η διακίνηση ουσιών που εμπίπτουν στους Κανονισμούς (ΕΚ):
α) 1005/2009 του Ευρωπαϊκού Κοινοβουλίου και του
Συμβουλίου της 16ης Σεπτεμβρίου 2009 για τις ουσίες
που καταστρέφουν τη στοιβάδα του όζοντος.
β) 842/2006 του Ευρωπαϊκού Κοινοβουλίου και του
Συμβουλίου της 17ης Μαΐου 2006 για ορισμένα φθοριούχα αέρια του θερμοκηπίου και των συνοδευτικών αυ-
τού Κανονισμών 303 - 307/2008, 1493/2007, 1494/2007,
1497/2007, 1516/2007, να γίνεται σύμφωνα με τους
ανωτέρω Κανονισμούς, την υπό στοιχεία 37411/1829/
Ε103/2007 (Β’ 1827) κοινή υπουργική απόφαση, καθώς
και σύμφωνα με τα προβλεπόμενα στην ελληνική νομοθεσία για τα επικίνδυνα απόβλητα.
3.8.10 Να εφαρμόζονται πρακτικές για την βελτίωση
των περιβαλλοντικών συνθήκων στις κτιριακές εγκαταστάσεις του έργου, όπως ενδεικτικά:
i. Κατάλληλη ρύθμιση και λειτουργία του συστήματος
αερισμού/εισαγωγής νωπού αέρα στο κτίριο λαμβάνοντας υπόψη την επιφάνεια, τον αριθμό των ατόμων που
φιλοξενεί, όπως και τις διάφορες πηγές ρύπων.
ii. Καθορισμός προγράμματος τακτικής συντήρησης
και καθαρισμού των φίλτρων της κεντρικής μονάδας αερισμού και των τοπικών στομίων, καθώς επίσης και προ-
γράμματος ελέγχου καλής λειτουργίας του συστήματος.
iii. Εγκατάσταση ξεχωριστού συστήματος αερισμού
σε χώρους με ρυπαντικό φορτίο ή οσμές (π.χ. κουζίνα,
πλυντήριο, καπνιστήριο κ.λπ.).
iv. Ετήσια τουλάχιστον επιθεώρηση, συντήρηση και
καθαρισμός των σημειακών κλιματιστικών συσκευών και
των τερματικών μονάδων κλιματισμού που προσφέρουν
το καλοκαίρι ψύξη και τον χειμώνα θέρμανση (Fan Coil),
εφόσον τέτοια χρησιμοποιούνται.
v. Χρήση κατασκευαστικών υλικών, υλικών επίχρισης,
απορρυπαντικών και καθαριστικών προϊόντων που παρουσιάζουν χαμηλές εκπομπές Πτητικών Οργανικών
Ενώσεων (ΠΟΕ).
3.9 Περιορισμός των επιπτώσεων στο φυσικό περιβάλλον.
3.9.1 Ο εξωτερικός φωτισμός στα κτίρια και τους κοινόχρηστους χώρους του έργου να έχει κατεύθυνση προς
το έδαφος και να είναι περιορισμένος κατά μήκος της
παράκτιας ζώνης.
3.9.2 Να αποτραπούν φαινόμενα φωτοτροπισμού των
φυτών και διατάραξης του κύκλου ζωής τους, καθώς και
διατάραξης της πανίδας.
3.9.3 Να ακολουθούνται οι Εγκεκριμένοι Κώδικες Ορθής Γεωργικής Πρακτικής της υπ’ αρ. 1848/278812/2021
(Β’ 4855) υπουργικής απόφασης όσον αφορά τις εφαρμοζόμενες πρακτικές χρήσης εδαφοβελτιωτικών.
3.9.4 Η λίπανση των χώρων πρασίνου να γίνεται αποκλειστικά με κομπόστ που παράγεται εντός του ακινήτου.
3.9.5 Να καταρτιστούν και να υλοποιηθούν προγράμματα περιβαλλοντικής ευαισθητοποίησης του προσω-
πικού.
4. Αποκατάσταση, μερική ή σταδιακή ή οριστική παύση λειτουργίας του έργου.
4.1 Σε περίπτωση διακοπής των εργασιών κατασκευής
του έργου πριν από την ολοκλήρωσή του ή διακοπής
της λειτουργίας του, με ευθύνη του φορέα του έργου
αξιολογείται η κατάσταση ρύπανσης του εδάφους και
των υπόγειων και επιφανειακών υδάτων, σύμφωνα με
τις απαιτήσεις παρακολούθησης που καθορίζονται στην
παρούσα καθώς και την αλλαγή στη γεωμορφολογία της
περιοχής. Επιπρόσθετα ο φορέας του έργου ενημερώνει
σχετικά την αρμόδια περιβαλλοντική και πολεοδομική
Υπηρεσία.
4.2 Στις περιπτώσεις όπου η παύση λειτουργίας του έργου έχει πιθανότητες να προκαλέσει σημαντική ρύπανση
του εδάφους ή των υπόγειων υδάτων από επικίνδυνες
ουσίες, ο φορέας του έργου οφείλει να λαμβάνει εκ των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
προτέρων τα απαραίτητα μέτρα με στόχο την αποτροπή
τέτοιων ενδεχομένων καθώς και τη διαχείριση των ουσιών αυτών σύμφωνα με τις ισχύουσες διατάξεις.
4.3 Στις περιπτώσεις κατεδάφισης εγκαταστάσεων
και υποδομών, τα απόβλητα υπόκεινται σε διαχείριση
βάσει της σχετικής με αυτά, νομοθεσίας για τα ΑΕΚΚ,
όπως εκάστοτε ισχύει.
5. Έκτακτα περιστατικά ρύπανσης ή υποβάθμισης του
περιβάλλοντος.
5.1. Για την αντιμετώπιση έκτακτων περιστατικών
ρύπανσης ή υποβάθμισης του περιβάλλοντος, ο φορέας του έργου οφείλει να έχει σε ετοιμότητα σχέδιο
μη κανονικών συνθηκών λειτουργίας, σύμφωνα με την
αναφερόμενη στη ΜΠΕ που συνοδεύει την παρούσα,
εκτίμηση των επιπτώσεων που απορρέουν από την ευπάθεια του έργου σε κινδύνους σοβαρών ατυχημάτων
ή καταστροφών και την αντιμετώπιση αυτών σε εφαρμογή των διατάξεων της υπ’ αρ. οικ. 1915/2018 (Β’ 304)
κοινή υπουργική απόφαση και το οποίο κατ’ ελάχιστο
περιλαμβάνει:
i. Μέτρα πρόληψης και αντιμετώπισης πυρκαγιάς.
ii. Εκπαίδευση του προσωπικού με τακτικές ασκήσεις
εκκένωσης των εγκαταστάσεων στις περιπτώσεις εκδήλωσης πυρκαγιάς ή σεισμού.
iii. Μελέτη και κατασκευή ειδικών έργων για την ασφαλή αποστράγγιση του ακινήτου και την αντιπλημμυρική
θωράκιση των εγκαταστάσεων εντός αυτού, στην περίπτωση ακραίων καιρικών φαινομένων βροχόπτωσης.
iv. Μέτρα διαχείρισης διάβρωσης ακτών.
v. Μέτρα αντιμετώπισης περιστατικών ρύπανσης της
θάλασσας.
5.2. Η αποτελεσματικότητα του σχεδίου έκτακτης
ανάγκης να επιβεβαιώνεται με πρακτικές ασκήσεις που
θα πραγματοποιούνται σε τακτά χρονικά διαστήματα
(ασκήσεις εκκένωσης των εγκαταστάσεων, ασκήσεις
πυρασφάλειας κ.λπ.).
5.3. Σε περίπτωση έκτακτου περιστατικού ρύπανσης
των υδάτων να ενημερώνεται άμεσα ο αρμόδιος φορέας
διαχείρισης τέτοιων περιστατικών, ήτοι ο Δήμος Κασσάνδρας, προκειμένου να προβαίνει στις απαραίτητες
επανορθωτικές ενέργειες.
5.4. Σε περίπτωση περιβαλλοντικής ζημίας ή απειλής ζημίας ισχύουν τα αναφερόμενα στο 148/2009 π.δ.
(Α’ 190), περί περιβαλλοντικής ευθύνης, σε συνδυασμό
με τις διατάξεις της ενότητας Α’ «Ποινική Προστασία του
Περιβάλλοντος» του ν. 4042/2012, όπως εκάστοτε ισχύει.
6. Παρακολούθηση.
6.1 Να εκπονηθεί και να εφαρμοστεί Πρόγραμμα Περιβαλλοντικής Παρακολούθησης (ΠΠΠ) κατασκευής
και λειτουργίας του έργου σχετικό με την επίδραση του
έργου στο περιβάλλον και την εφαρμογή των περιβαλλοντικών όρων που θέτει η παρούσα.
6.2 Στο πλαίσιο του ΠΠΠ, να συλλέγονται και να αξιολογούνται στοιχεία σχετικά τουλάχιστον με τα ακόλουθα
θέματα:
6.2.1 Μετρήσεις θολερότητας των θαλάσσιων υδάτων,
λόγω κατασκευαστικών εργασιών. Ο δείκτης θολερότητας θα πρέπει να συνοδεύεται από παρακολούθηση των
διαπλάσεων Posidonia oceanica και να γίνεται συσχέτισή
του με την κατάσταση των διαπλάσεων.
6.2.2 Χρήση νερού:
i. Μηνιαίες ποσότητες νερού που καταναλώνονται για
ύδρευση και άρδευση, καθώς και ποσοστό κάλυψης
των αναγκών άρδευσης από αξιοποίηση των όμβριων
υδάτων.
ii. Δείκτες εξοικονόμησης νερού ύδρευσης και άρδευσης, σε σύγκριση με τυπικές μέσες καταναλώσεις.
iii. Αναλύσεις του νερού των κολυμβητικών δεξαμενών
στις συχνότητες που καθορίζονται στο άρθρο 15 της υπό
στοιχεία Γ1/443/73 (Β’ 87) υγειονομικής διάταξης, όπως
αυτή τροποποιήθηκε με την υπό στοιχεία Γ4/1150/76
όμοια διάταξη, σε δημόσια εργαστήρια ή σε εξουσιοδοτημένα από τις υγειονομικές αρχές εργαστήρια νοσο-
κομείων ή και σε ιδιωτικά εργαστήρια που έχουν ειδική
άδεια για τη διενέργεια τέτοιων εξετάσεων. Οι εργαστηριακές αναλύσεις να παραμένουν στη μονάδα και να
βρίσκονται στη διάθεση των ελεγκτικών αρχών.
6.2.3 Στερεά απόβλητα:
i. Ποσότητες ανά ρεύμα και ποσοστό διαλογής στην
πηγή.
ii. Τρόπος διαχείρισης και διάθεσης κάθε ρεύματος.
iii. Δείκτες ανακύκλωσης για τα κύρια απόβλητα και
βαθμός αξιοποίησης βιολογικών αποβλήτων.
iv. Λοιπά ποσοτικά στοιχεία που απαιτούνται για την
παρακολούθηση της τήρησης των υποχρεώσεων που
απορρέουν από τις διατάξεις του ν. 4819/2021 (Α’ 129).
6.2.4 Υγρά απόβλητα:
i. Διενέργεια δειγματοληψιών και αποτελέσματα αναλύσεων των επεξεργασμένων υγρών αποβλήτων της
Ε.Ε.Λ. του έργου σύμφωνα με τον Πίνακα 3 του Παραρτήματος Ι της υπ’ αρ. οικ. 145116/2011 (Β’ 354) κοινής
υπουργικής απόφασης και τους σχετικούς όρους της
παρούσας και ειδικότερα:
- BOD5, SS, N, P: σύμφωνα με την υπ’ αρ. 5673/400/
5.3.1997 κοινή υπουργική απόφαση.
- Θολότητα: 2 φορές/εβδομάδα.
- Ολικά κολοβακτηρίδια: 3 φορές/εβδομάδα.
- Υπολειμματικό χλώριο: 1 φορά/ημέρα.
- Μέταλλα και στοιχεία: 1 φορά/έτος.
Αλατότητα (ΤDS), ηλεκτρική αγωγιμότητα (EC), ποσοστό προσρόφησης Νατρίου (SAR) και περιεκτικότητα σε
Χλωριόντα: 1 φορά/6μηνο.
Οι δειγματοληψίες και οι αναλύσεις των παραμέτρων
εκτελούνται σύμφωνα με τα πρότυπα CΕΝ και σε περίπτωση που δεν υπάρχουν διαθέσιμα, εφαρμόζονται
τα πρότυπα ISO ή εθνικά ή άλλα διεθνή πρότυπα που
εξασφαλίζουν την παροχή δεδομένων ισοδύναμης επιστημονικής εγκυρότητας. Οι δειγματοληψίες γίνονται
στη δεξαμενή συγκέντρωσης επεξεργασμένων υγρών
της Ε.Ε.Λ. του έργου.
Τα αποτελέσματα των δειγματοληψιών και οι αναλύσεις καταγράφονται σε βιβλίο, σελιδομετρημένο και
θεωρημένο από την Διεύθυνση Υδάτων Κεντρικής Μακεδονίας.
ii. Παρακολούθηση και έλεγχος της ορθής λειτουργίας της ΕΕΛ σύμφωνα με τη μελέτη σχεδιασμού και τα
προβλεπόμενα στην παρούσα. Στο πλαίσιο αυτό, καταγράφονται τα ποσοτικά και ποιοτικά χαρακτηριστικά του
ρεύματος εξόδου της ΕΕΛ, τυχόν αποκλίσεις από τα όρια
της υπ’ αρ. 145116/2011 κοινής υπουργικής απόφασης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
όπως εκάστοτε ισχύει, τα μέτρα για τη αποκατάσταση
της συμμόρφωσης καθώς και τυχόν συμβάντα κατά τη
λειτουργία της ΕΕΛ, όπως και οι ενέργειες για την επαναφορά του συστήματος στην εύρυθμη λειτουργία.
6.3 Τα αποτελέσματα της ως άνω παρακολούθησης
κατά την φάση κατασκευής και λειτουργίας να αποτυπώνονται σε σχετική ετήσια έκθεση. Η έκθεση παρα-
κολούθησης έχει σκοπό την καταγραφή δεικτών που
συνδέονται με τις χρήσεις που περιλαμβάνει το έργο
και αντιπροσωπεύουν ενδεχόμενες περιβαλλοντικές
μεταβολές. Η έκθεση για κάθε έτος, υποβάλλεται και
δημοσιοποιείται εντός του πρώτου εξαμήνου της επόμενης περιόδου.
6.4 Η αξιολόγηση της πορείας υλοποίησης των σχετιζόμενων με το περιβάλλον παραμέτρων γίνεται με
συγκριτική αποτίμηση των στοιχείων των διαδοχικών
εκθέσεων. Σκοπός της σύγκρισης των παραπάνω στοιχείων αποτελεί η ποσοτικοποίηση των περιβαλλοντικών
μεταβολών που οφείλονται στην υλοποίηση των όρων
της παρούσας, η σύγκριση με τις εκτιμήσεις της ΜΠΕ που
την συνοδεύει και τις εξελίξεις στο θεσμικό πλαίσιο για το
περιβάλλον, καθώς και η διαπίστωση της αναγκαιότητας
ή μη λήψης διορθωτικών μέτρων. Σε περίπτωση διαπίστωσης, είτε σημαντικών αποκλίσεων από τις εκτιμή-
σεις της ΜΠΕ, είτε νέων υποχρεώσεων από το εκάστοτε
ισχύον θεσμικό πλαίσιο προστασίας του περιβάλλοντος,
προτείνονται κατάλληλα επανορθωτικά μέτρα.
6.5 Στην έκθεση θα πρέπει να περιλαμβάνονται οι εξής
διακριτές ενότητες:
i. Αξιολόγηση της συμμόρφωσης με τα εκάστοτε όρια,
επίπεδα αναφοράς ή πρότυπα ποιότητας περιβάλλοντος.
ii. Τρόπος συμμόρφωσης με τους περιβαλλοντικούς
όρους κατασκευής και λειτουργίας του έργου.
iii. Αναφορά σε συμβάντα εκτάκτων καταστάσεων.
6.7 Υποχρέωση τήρησης μέτρων που προτείνονται στη
ΜΠΕ. Καθίσταται υποχρεωτική η εφαρμογή των μέτρων
που προτείνονται στη ΜΠΕ εφόσον δεν έρχονται σε αντίθεση με τους όρους και περιορισμούς της παρούσας.
7. Χρονικό διάστημα ισχύος των περιβαλλοντικών
όρων.
Οι περιβαλλοντικοί όροι ισχύουν για δεκαπέντε (15)
έτη από την έκδοση της παρούσας σύμφωνα με τις διατάξεις του ν. 4014/2011.
8. Λοιπές Διατάξεις.
8.1 Οι όροι της παρούσας δεν καλύπτουν θέματα
ασφάλειας έναντι ατυχημάτων μεγάλης έκτασης ή ασφάλειας και υγιεινής του προσωπικού, ούτε απαλλάσσει
τον υπόχρεο φορέα από την υποχρέωση εφοδιασμού
του με άλλες άδειες, που προβλέπονται από την κείμενη
νομοθεσία. Τα στοιχεία που εξετάστηκαν και παρατίθενται στη ΜΠΕ αποτελούν ευθύνη των μελετητών που την
προσυπογράφουν και του φορέα του έργου.
8.2 Η παρούσα δυνάμει του άρθρου 13 του ν. 3986/2011
(Α’ 152), επέχει και θέση:
Α) Έγκρισης καταλληλότητας γηπέδου για την υλοποίηση του Σύνθετου Τουριστικού Καταλύματος, σύμφωνα
με την υπ’ αρ. 5204/22.3.2017 θετική γνωμοδότηση της
Ειδικής Υπηρεσίας Προώθησης και Αδειοδότησης Τουριστικών Επενδύσεων του Υπουργείου Τουρισμού και
Β) Άδειας Επαναχρησιμοποίησης Υγρών Αποβλήτων, σύμφωνα με τις διατάξεις της υπ’ αρ. 145166/2011
(Β΄ 354) κοινής υπουργικής απόφασης, όπως τροποποιήθηκε και ισχύει και το άρθρο 12 του ν. 4014/2011 (Α’ 209).
8.3 Οι όροι της παρούσας δεν αφορούν την έγκριση
περιβαλλοντικών όρων για την κατασκευή και λειτουργία του προτεινόμενου στη ΜΠΕ Τουριστικού Λιμένα,
δεδομένου ότι, δεν διαβιβάστηκε στη Διεύθυνση Περιβαλλοντικής Αδειοδότησης του ΥΠΕΝ η θετική γνω-
μοδότηση της Επιτροπής Τουριστικών Λιμένων του
Υπουργείου Τουρισμού για την χωροθέτηση του λιμενικού έργου.
9. Υποχρεώσεις σχετικά με τον έλεγχο τήρησης των
περιβαλλοντικών όρων.
9.1 Η εισήγηση ΔΙΠΑ, η ΜΠΕ του έργου και οι συνοδευτικές τεχνικές μελέτες αυτής, να είναι διαθέσιμες
στο χώρο του έργου κατά τη φάση κατασκευής του και
στην έδρα του φορέα λειτουργίας του στη συνέχεια.
Τα στοιχεία αυτά να επιδεικνύονται από τον υπόχρεο
φορέα σε κάθε αρμόδιο, σύμφωνα με τη νομοθεσία,
ελεγκτικό όργανο.
9.2. Ο φορέας του έργου πρέπει:
i. Να τηρεί στο εργοτάξιο του έργου ή στην έδρα του,
στοιχεία βάσει των οποίων θα αποδεικνύεται η συμμόρφωση με τους περιβαλλοντικούς όρους του έργου
(π.χ. τιμολόγια, συμβάσεις, παραστατικά έγγραφα, μητρώα καταγραφής στοιχείων κ.λπ.).
ii. Να επιτρέπει την πρόσβαση στο έργο σε κάθε αρμόδιο ελεγκτικό όργανο και να διευκολύνει τη διενέργεια
του ελέγχου από αυτό.
iii. Να παρέχει όλα τα απαιτούμενα στοιχεία και πληροφορίες.
iv. Να συμμορφώνεται στις συστάσεις - υποδείξεις των
αρμόδιων ελεγκτικών οργάνων τήρησης των διατάξεων
της περιβαλλοντικής νομοθεσίας.
9.3. Θέματα εφαρμογής των εγκεκριμένων περιβαλλοντικών όρων, επιλύονται βάσει της ΜΠΕ και της ισχύ-
ουσας εθνικής και κοινοτικής νομοθεσίας
9.4. Σε περίπτωση πρόκλησης ρύπανσης ή άλλης
υποβάθμισης του περιβάλλοντος ή παράβασης των
εγκεκριμένων περιβαλλοντικών όρων, επιβάλλονται
στους υπεύθυνους του έργου οι κυρώσεις που προβλέπονται από τις διατάξεις των άρθρων 28, 29 και 30 του
ν. 1650/1986.
Άρθρο 5
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 1 Φεβρουαρίου 2024
Οι Υπουργοί
Εθνικής Οικονομίας
Περιβάλλοντος
και Οικονομικών
και Ενέργειας
ΚΩΝΣΤΑΝΤΙΝΟΣ
ΘΕΟΔΩΡΟΣ
ΧΑΤΖΗΔΑΚΗΣ
ΣΚΥΛΑΚΑΚΗΣ
Υφυπουργός
Περιβάλλοντος
και Ενέργειας
Πολιτισμού
ΝΙΚΟΛΑΟΣ
ΣΤΥΛΙΑΝΗ
ΤΑΓΑΡΑΣ
ΜΕΝΔΩΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 95/20.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400095.pdf | Tokens: 75295]